cyanic-selkie/wikianc huggingface dataset:
劉黑闥
隋末，亡命從郝孝德為盜，後事李密為裨將. 密敗，王世充虜之，以其武健，補馬軍總管，鎮新鄉. 時李世勣陷於竇建德，建德使攻新鄉，虜黑闥獻之，建德用為將，封漢東郡公. 黑闥與諸盜遊，素強武，多狙詐. 建德有所經略，常委以斥候，陰入敵中覘虛實，每乘隙奮奇兵，出不意，多所摧克，軍中號為神勇.
武德四年，建德敗，還匿漳南，杜門不出. 會高祖召建德故將範願、董康買、曹湛、高雅賢，將用之. 願等疑畏，謀曰：「王世充舉洛陽降，驍將楊公卿、單雄信之徒皆夷滅. 今召吾等，若西入關，必無全. 且夏王於唐固有德，往禽淮安王、同安公主，皆厚遣還之. 今唐得夏王，即加害. 我不以余生為王得仇，無以見天下義士. 」於是謀反. 卜所主，劉氏吉，共往見故將劉雅，告之，雅不從，眾怒，殺雅去. 範願曰：「漢東公黑闥果敢多奇略，寬仁容眾，恩結士卒. 吾嘗聞劉氏當王，今欲收夏王亡眾，集大事，非其人莫可. 」乃之漳南，謁黑闥以告. 黑闥喜，椎牛饗士，得兵百余人. 襲漳南縣破之. 貝州刺史戴元祥、魏州刺史權威合勢討擊，元祥等皆敗死，收其器械，有眾千人. 建德故時左右稍歸之，兵浸盛. 乃設壇漳南，祭建德，告以舉兵意. 自稱大將軍. 陷歷亭，殺守將王行敏. 饒陽賊崔元遜攻陷深州，殺刺史裴晞應之. 兗州賊徐圓朗亦相連和. 遂取瀛州，攻定州，殘之. 乃移檄趙、魏，建德將吏往往殺令、尉附賊. 北連高開道，勢雄張. 進至宗城，眾數萬. 黎州總管李世勣戰敗，走洺州，黑闥追之，步卒五千皆覆，世勣挺身免. 乃以王琮為中書令，劉斌為中書侍郎，遣使北結突厥頡利，頡利遣俟斤宋邪那率騎從之，軍大振，不半年，盡有建德故地. 高祖詔秦王及齊王元吉討之.
五年，黑闥陷相州，號漢東王，建元天造，以範願為左僕射，董康買兵部尚書，高雅賢為左領軍，王小胡為右領軍，召建德僚屬，悉復用之，都洺州. 秦王率兵次汲，數困賊，進下相州. 棣州人復殺刺史叛歸黑闥. 二月，秦王破之於列人，取洺水，使總管羅士信守之. 黑闥攻陷洺水，士信死. 王阻水為連營，分奇兵絕其饋路. 黑闥數挑戰，堅壁不為動. 三月，賊糧盡，王度必決戰，豫壅洺水上流，敕吏曰：「須賊度，亟決之. 」黑闥果率騎二萬絕水陣，與王師大戰，眾潰，水暴至，賊眾不得還，斬首萬余級，溺死數千，黑闥與範願等以殘騎奔突厥. 山東平，秦王還.
黑闥藉突厥兵復入寇，攻定州. 舊將曹湛、董康買先逃鮮虞，聚兵應之. 帝以淮陽王道玄為河北總管，與原國公史萬寶討賊，戰下博，敗績，道玄死於陣，萬寶輕騎逸，繇是河北復叛歸賊. 黑闥仍都洺州. 九月，略瀛州，殺刺史. 詔齊王元吉擊之，不進. 又詔皇太子督兵並力，頻戰皆捷. 十二月，皇太子、齊王悉兵戰館陶，黑闥大敗，引軍走，躡北至毛州. 黑闥整眾，背永濟渠陣，縱騎搏之，賊赴水死者數千，黑闥遁去. 騎將劉弘基追蹙，賊不得休. 明年正月，馳至饒陽，騎能屬者才百余，困且餒. 黑闥所署總管崔元遜迎拜，延之入. 黑闥不許，元遜固請，且泣，乃進城下. 元遜饋之，方飯，車騎諸葛德威勒兵前，黑闥罵曰：「狗輩負我！」遂執詣皇太子所斬之. 德威舉郡降，山東遂定. 余黨及突厥兵間道亡，定州總管雙士洛邀戰，破平之.
初，秦王建天策府，其弧矢制倍於常. 逐黑闥也，為突厥所窘，自以大箭射卻之. 突厥得箭，傳觀，以為神. 後余大弓一、長矢五，藏之武庫，世寶之，每郊丘重禮，必陳於儀物之首，以識武功雲.
十六元數
十六元數，八元數之再推廣也，亦為超複數之一. 聚以成集，記曰\mathbb{S}. 十六元數者，實有二也：一為凱箂-迪新數，二為繆斯超數. 吾人習用前者為之.
十六元數，非範代數，即無絕對值可言. 更有甚者，非零之數乘積可以為零. 雖有數之名，似無數之實也.
凱箂－迪新數
十六元數，一實十五虛，更有乘法表如下：
鳴呼！若以文言書之，反恐失其精練.
十六元數之上，更有卅二元數，六十四元數，百廿八元數，層層倍之. 凱萊，迪新二人得此法.
分類:代數
超實數
一曰︰康威數，博弈之數也；
二曰︰非標準實數；
三曰︰Superreal number，似尚無譯名，且譯極實數；
菊
菊，或曰黃花、黃華、秋菊、陶菊、壽客、帝女花、䕦. 草本，多年生. 萬曆間，黃鳳池輯《梅竹蘭菊四譜》，陳繼儒題「四君」，贊君子清善之行，故菊列之. 《廣韻》曰：「䕦：菊花一名帝女花. 」 《說文》曰：「菊：大菊，蘧麥. 从艸匊聲. 」 《爾雅》曰：「大菊，蘧麥. 」 《本草經》曰：菊有筋菊，有白菊、黃菊. 花一名節花，一名傅公，一名延年，一名白華，一名日精，一名更生，一名陰威，一名朱羸，一名女菊. 《吳氏本草經》曰：菊華，一名女華，一名女室.
用
農曆新年，人插菊以賞. 至重陽，賞菊、飲菊酒.
明小說《金瓶梅》，有言及菊花之用：「西門慶道：『還有那葡萄酒，你篩來我吃. 今日他家吃的是造的菊花酒，我嫌他香淆氣的，我沒大好生吃. 』於是迎春放下桌兒，就是幾碟嗄飯、細巧果菜之類. 」
《太平御覽》載曰：「《西京雜記》曰：漢武帝宮人賈佩蘭云：『在宮時，九月九日佩茱萸，飲菊花酒，令人長壽. 』」
復載曰：「《太清諸草木方》曰：九月九日，采菊花與茯苓松柏脂丸服之，令人不老. 」
復載曰：「《盧公范》曰：凡重陽日，上五色糕，菊花枝，茱萸樹. 飲菊花酒，佩茱萸囊，令人長壽也. 」
傳
古人謂服菊得益壽、登仙、療疾.
《太平御覽》載曰：「《抱樸子》曰：劉生丹法：用白菊花汁、蓮花汁、地血汁、樗汁，和丹蒸之，服一年，得五百歲，仙方所謂日精. 」
《列仙傳》載曰：「⋯⋯須臾，賓到，大驚：『汝好道邪？知汝爾，前不去汝也. 』教令服菊花、地膚、桑上寄生、松子，取以益氣. 嫗亦更壯，復百餘年見云. 」
《太平御覽》復載曰：「《神仙傳》曰：康風子服甘菊花、柏實散，得仙. 」
復載曰：「《名山記》曰：道士朱孺子，吳末入王笥山，服菊花，乘雲升天. 」
文
揚雄《反離騷》曰：「精瓊靡與秋菊兮，將以延夫天年；臨汨羅而自隕兮，恐日薄於西山. 」
屈原《離騷》曰：「老冉冉其將至兮，恐脩名之不立. 朝飲木蘭之墜露兮，夕餐秋菊之落英. 」
《楚辭·九歌·禮魂》曰：「成禮兮會皷，傳芭兮代舞，姱女倡兮容與. 春蘭兮秋菊，長無絕兮終古. 」
《楚辭·九章·惜誦》曰：「檮木蘭以矯蕙兮，鑿申椒以為糧. 播江離與滋菊兮，願春日以為糗芳. 」
《山海經》載曰：「《中次九經》岷山之首，曰女凡之山，其上多石涅，其木多杻橿，其草多菊」
郭震《秋歌》曰：「辟惡茱萸囊，延年菊花酒. 與子結綢繆，丹心此何有. 」
李端《古別離二首》曰：「昨夜天月明，長川寒且清. 菊花開欲盡，薺菜拍來生. 」
袁朗《秋日應詔》曰：「迎寒桂酒熟，含露菊花垂. 一奉章台宴，千秋長願斯. 」
杜伏威
杜伏威者，隋末反王也. 齊州章丘人也. 少落拓，不治產業，家貧無以自給，每穿窬為盜. 與輔公祏為刎頸之交. 公祏姑家以牧羊為業，公祏數攘羊以饋之，姑有憾焉，因發其盜事. 郡縣捕之急，伏威與公祏遂俱亡命，聚眾為群盜，時年十六. 常營護諸盜，出則居前，入則殿後，故其黨咸服之，共推為主.
菊
文
王績《贈學仙者》曰：「春釀煎松葉，秋杯浸菊花. 相逢寧可醉，定不學丹砂. 」
杜伏威
大業九年，率眾入長白山，投賊帥左君行，不被禮，因捨去，轉掠淮南，自稱將軍. 時下邳有苗海潮，亦聚眾為盜，伏威使公祏謂曰：「今同苦隋政，各興大義，力分勢弱，常恐見擒，何不合以為強，則不患隋軍相制. 若公能為主，吾當敬從，自揆不堪，可來聽命，不則一戰以決雄雌. 」海潮懼，即以其眾歸於伏威. 江都留守遣校尉宋顥率兵討之，伏威與戰，陽為奔北，引入葭蘆中，而從上風縱火，迫其步騎陷於大澤，火至皆燒死. 有海陵賊帥趙破陣，聞伏威兵少而輕之，遣使召伏威，請與併力. 伏威令公祏嚴兵居外以待變，親將十人持牛酒入謁. 破陣大悅，引伏威入幕，盡集其酋帥縱酒高會. 伏威於坐斬破陣而並其眾. 由此兵威稍盛，復屠安宜.
菊
醫
《本草綱目》載曰：「疔腫垂死︰菊花一握，搗汁一升，入口即活，此神驗方也. 」
杜伏威
煬帝遣右御衛將軍陳棱以精兵八千討之，棱不敢戰，伏威遺棱婦人之服以激怒之，並致書號為「陳姥」，棱大怒，悉兵而至. 伏威逆拒，自出陣前挑戰，棱部將射中其額，伏威怒，指之曰：「不殺汝，我終不拔箭. 」遂馳之. 棱部將走奔其陣，伏威因入棱陣，大呼衝擊，所向披靡，獲所射者，使其拔箭，然後斬之，攜其首復入棱軍奮擊，殺數十人. 棱陣大潰，僅以身免. 乘勝破高郵縣，引兵據歷陽，自稱總管，分遣諸將略屬縣，所至輒下，江淮間小盜爭來附之. 伏威嘗選敢死之士五千人，號為「上募」，寵之甚厚，與同甘苦. 有攻戰，輒令上募擊之，及戰罷閱視，有中在背，便殺之，以其退而被擊也. 所獲貲財，皆以賞軍士，有戰死者，以其妻妾殉葬，故人自為戰，所向無敵.
菊
醫
復載曰：「震亨曰︰黃菊花屬土與金，有水與火，能補陰血，故養目. 」
杜伏威
宇文化及之反也，署為歷陽太守，伏威不受. 又移居丹陽，進用人士，大修器械，薄賦斂，除殉葬法，其犯姦盜及官人貪濁者，無輕重皆殺之. 仍上表於越王侗，侗拜伏威為東道大總管，封楚王. 太宗之圍王世充，遣使招之，伏威請降. 高祖遣使就拜東南道行台尚書令、江淮以南安撫大使、上柱國，封吳王，賜姓李氏，預宗正屬籍，封其子德俊為山陽公，賜帛五千段、馬三百匹. 伏威遣其將軍陳正通、徐紹宗率兵來會. 武德四年，遣其將軍王雄誕討李子通於杭州，擒之以獻. 又破汪華於歙州，盡有江東、淮南之地，南接於嶺，東至於海. 尋聞太宗平劉黑闥，進攻徐圓朗，伏威懼而來朝，拜為太子太保，仍兼行台尚書令. 留於京師，禮之甚厚，位在齊王元吉之上，以寵異之. 初，輔公祏之反也，詐稱伏威之令，以紿其眾，高祖遣趙郡王孝恭討之. 時伏威在長安暴卒. 及公祏平，孝恭收得公祏反辭，不曉其詐，遽以奏聞，乃除伏威名，籍沒其妻子. 貞觀元年，太宗知其冤，赦之，復其官爵，葬以公禮.
菊
醫
復載曰：「風熱頭痛︰菊花、石膏、川芎各三錢，為末. 每服一錢半，茶調下. 」
贊
鍾會《菊賦》論菊之五美云：圓華高懸，準天極也；純黃不雜，后土色也；早殖晚登，君子德也；冒霜吐穎，像勁直也；流中輕體，神仙食也.
潘尼《秋菊賦》曰：「泛流英於青醴，似浮萍之隨波. 」
嵇康《菊花銘》曰：「煌煌丹菊，暮秋彌榮. 親尊是御，永祚億齡. 」
傅玄《菊賦》曰：「布濩河洛，縱橫齊秦，掇以纖手，承以輕巾，服之者長壽，食之者通神. 」
卞伯玉《菊賦》曰：「佇寒丘以彌望，覿中霜之軟菊，肇三春而懷芬，陵九秋以愈馥. 」
據
分類:花 分類:菊屬
闞澤
吳都鄉侯闞澤，字德潤，漢會稽山陰人也. 家世農夫，至澤好學，居貧無資，常為人傭書，以供紙筆，所寫既畢，誦讀亦遍. 追師論講，究覽群籍，兼通歷數，由是顯名. 察孝廉，除錢唐長，遷郴令.
孫權為驃騎將軍，辟補西曹掾. 及稱尊號，以為尚書.
嘉禾中，為中書令，加侍中. 每朝廷大議，經典所疑，輒諮訪之. 以儒學勤勞，封都鄉侯.
赤烏五年，拜太子太傅，領中書如故.
六年冬，卒. 帝痛惜感悼，食不進者數日.
澤性謙恭篤慎，宮府小吏，呼召對問，皆為抗禮. 人有非短，口未嘗及，容貌似不足者，然所聞少窮. 以經傳文多，乃斟酌諸家，刊約《禮》文及諸注說以授二宮，為制行出入及見賓儀，又著《乾象歷注》以正時日.
初，以呂壹奸罪發聞，有司奏以大辟，或以為宜加焚裂，用彰元惡. 帝以訪澤，澤曰：「盛明之世，不宜復有此刑. 」從之. 又諸官司有所患疾，欲增重科防，以檢御臣下，澤每曰：「宜依禮、律」，其和而有正，皆此類也.
奧多比
奧多比者，美國之電腦軟體公司也. 軟體以多媒體為主.
所創軟體
奧多比所創之軟體有多，如：
有二軟體，曰閃，曰閃播. 閃，所以製動畫、遊戲也. 閃播，所以觀以閃製之物，可裝於網頁也. 二〇二一年元旦，二者終矣，瀏覽器皆停用之.
分類:美國企業
海蒂·拉瑪
海蒂·拉瑪者，奧匈帝國維也納人也，一九一四年十一月九日生. 事演藝，出演《海角游魂》之蓋比、《齊格菲女郎》之桑德拉·科特勒、《公主与侍者》之維羅妮卡公主、《霸王妖姬》之達莉拉. 其跳頻擴頻之技術，同喬治·安塞爾共與發明之.
分類:優伶 分類:奧匈列傳 分類:美國列傳
漢太宗孝文皇帝
呂后崩，諸呂欲亂，周勃、陳平平之，以少帝等皆非惠帝子，且代王母薄家弱，立為皇帝.
帝興水利、儉衣著、廢肉刑，漢小康.
時諸侯王皆連數郡，皆擁數十城. 乃眾建之，以少其力. 以分淮南國為三、齊國為九. 又封親子於梁、代以監之.
漢文帝後元七年崩，葬霸陵. 太子啟嗣立. 嘗囑太子用周亞夫以應變，果驗.
帝亦有孝名. 《二十四孝·親嘗湯藥》，即指帝也.
余天錫
余天錫字純父，慶元府昌國人. 丞相史彌遠延為弟子師，性謹願，絕不預外事，彌遠器重之. 是時彌遠在相位久，皇子竑深惡之，念欲有廢置. 會沂王宮無後，丞相欲借是陰立為後備. 天錫秋告歸試於鄉，彌遠曰：“今沂王無後，宗子賢厚者幸具以來. ”
天錫絕江與越僧同舟，舟抵西門，天大雨，僧言門左有全保長者，可避雨，如其言過之. 保長知為丞相館客，具雞黍甚肅. 須臾有二子侍立，全曰：“此吾外孫也，日者嘗言二兒後極貴. ”問其姓，長曰趙與莒，次曰與芮. 天錫憶彌遠所屬，其行亦良是，告於彌遠，命二子來. 保長大喜，鬻田治衣冠，心以為沂邸後可冀也，集姻黨，且詫其遇以行.
天錫引見，彌遠善相，大奇之. 計事泄不便，遽複使歸. 保長大慚，其鄉人亦竊笑之. 逾年，彌遠忽謂天錫曰：“二子可複來乎？”保長謝不遣. 彌遠密諭曰：“二子長最貴，宜撫於純父家. ”遂載與歸. 天錫母朱為沐浴、教字，禮度益閑習. 未幾，召入嗣沂王，迄即帝位，是為理宗.
召為吏部尚書兼給事中兼侍讀. 疏奏：“臣荷國恩，起家分閫，旋蒙趣覲，躐玷邇聯. 時權禮部侍郎曹豳實在諫省，蓋嘗抗疏謂用臣大驟. 臣與豳交最久，相知最深，今觀其所論，于君父有陳善之敬，友朋有責善之道. 而豳遂遷官，臣竟汙要路. 豳以不得其言，累疏丐去. 夫亟用舊人而遂退二莊士，則將謂之何哉！豳老成之望，直諒多益，置之近班，可以正乃辟，可以儀有位. 欲望委曲留行，使之釋然無疑，安於就職，則陛下既昭好賢之美，而微臣亦免妨賢之愧. ”帝從之.
嘉熙二年，拜端明殿學士、同簽書樞密院事. 尋拜參知政事兼同知樞密院事，封奉化郡公. 授資政殿學士、知紹興府、浙東安撫使. 以觀文殿學士致仕. 朱氏亦封周、楚國夫人，壽過九十. 將以生日拜天錫為相，而天錫卒. 贈少師，尋加太師，諡忠惠.
弟天任為兵部尚書. 兄弟友愛，方貧時率，更衣以出，終歲同衾. 從子晦，曆官尚書，出帥全蜀，嘗置義莊，以贍宗族；然在蜀以違言論知閬州王惟忠死，士論少之.
洗足池驛
洗足池驛者，東京急行電鐵池上路之候也. 處扶桑東京都大田區東雪谷一丁目.
分類:池上路 分類:日本鐵道驛
階乘
一數之階乘者，皆少於或等於其之正整數之積也. 寫為n!. 如5!為五乘四乘三乘二乘一，等於一百二十也. 一之階乘為一，而零之階乘亦為一也.
分類:數學
出水驛
出水驛者，九州旅客鐵道並肥薩橙鐵道之候也. 處扶桑鹿兒島縣出水市上鯖淵. 分類:九州新幹線 分類:肥薩橙鐵道路 分類:日本鐵道驛
形而上學
形而上學者，西洋之理學也，一稱玄學. 語出《易傳·繫辭上》：「是故形而上者謂之道，形而下者謂之器」. 昔希臘碩儒亞里士多德作《裴輯》以論格致，又作《美台裴輯》以論理學. 嚴復曰：「美台裴輯者，猶云超夫形氣之學也. 」後人即譯「美台裴輯」為「形而上學」. 以其多述環宇之本源，萬物之生成，故稱第一哲學.
薛舉
薛舉，蘭州金城人. 容貌魁岸，武敢善射. 殖產巨萬，好結納邊豪，為長雄. 隋大業末任金城府校尉. 會歲兇，隴西盜起，金城令郝瑗將討賊，募兵數千，檄舉將. 始授甲，大會置酒，舉與子薛仁杲及其黨劫瑗於坐，矯稱捕反者，即起兵，囚郡縣官，發粟以賑貧乏，自號西秦霸王，建元秦興，以仁杲為齊公，少子仁越為晉公. 它賊宗羅睺帥眾下之，以為義興公. 更招附余盜，剽馬牧. 兵鋒銳甚，所徇皆下.
隋將皇甫綰兵萬人屯枹罕，舉以精卒二千襲之，遇於赤岸. 大風且澍，逆舉陣，綰不擊. 俄反風綰屯，氣色曀冥，部伍錯亂，舉介騎先眾乘之，綰陣大潰，進陷枹罕. 岷山羌鐘利俗以眾二萬降，舉大振. 進仁杲為齊王、東道行軍元帥，羅睺為義興王副之；仁越晉王、河州刺史. 因徇下鄯、廓二州. 不闋旬，盡有隴西地，眾十三萬.
十三年，僭帝號於蘭州，以妻鞠為後，仁杲為太子. 即其先墓置陵邑，立廟城南，陳兵數萬展墓訖，大饗. 使仁杲圍秦州；仁越趨劍口，掠河池，太守蕭瑀拒卻之. 遣將常仲興度河擊李軌，與軌將李赟戰昌松，仲興敗，軍沒於軌. 仁杲克秦州，舉往都之.
仁杲寇扶風，汧源賊唐弼拒，不得進. 初，弼立李弘芝為天子，有眾十萬. 舉遣使招弼，弼殺弘芝從舉. 仁杲間弼無備，襲之，盡奪其眾，弼以數百騎走. 軍益張，號二十萬. 將窺京師. 會高祖入關，遂留攻扶風，秦王擊破之，斬首數千級，逐北至隴還. 舉畏王，遂逾隴走，問其下曰：「古有降天子乎？」偽黃門侍郎褚亮曰：「昔趙佗以南粵歸漢，蜀劉禪亦仕晉，近世蕭琮，其家今存，轉禍為福，嘗有之. 」衛尉卿郝瑗曰：「亮之言非也. 昔漢祖兵屢敗，蜀先主嘗亡其妻子. 夫戰固有勝負，豈可一不勝便為亡國計乎？」舉亦悔其言，乃曰：「聊試公等. 」即厚賜瑗，以為謀主. 瑗請連梁師都，厚賂突厥，合從東向. 舉從之，約突厥莫賀咄設犯京師. 會都水監宇文歆使突厥，歆說止其兵，故舉謀塞.
武德元年，豐州總管張長愻擊羅，舉悉兵援之，屯析墌，以遊軍掠岐、豳. 秦王禦之，次高墌，度舉糧少，利速鬥，堅壁老其兵. 會王疾，臥屯不出，而舉數挑戰. 行軍長史劉文靜、殷開山觀兵於高墌，恃眾不設備，舉兵掩其後，遂大敗，死者十六，大將慕容羅睺、李安遠、劉弘基皆沒. 王還京師，舉拔高墌，仁杲進逼寧州. 郝瑗謀曰：「今唐新破，將卒禽俘，人心搖矣，可乘勝直趨長安. 」舉然之. 方行而病，召巫占視，言唐兵為崇，舉惡之，未幾死. 仁杲代立，偽謚舉武皇帝，未葬而仁杲滅.
仁杲多力善騎射，軍中號萬人敵，性賊悍. 初，舉每破陣，軍獲俘，仁杲必斷舌刈鼻，或舂斮之. 其妻亦兇暴，喜鞭楚人，見不勝痛宛轉於地者，則埋其足，露腹背受棰. 人畏而不親. 仁杲多殺人，淫略民人妻妾. 嘗得庾信子立，怒其不降，礫之火，漸割以啖士. 拔秦州，取富人倒懸，以酢註鼻，或杙其隱，以求財. 雖舉殘猛，亦惡之，每戒曰：「汝材略足辦事，而傷於虐，終覆吾宗. 」
及繼立，與諸將素有隙者，鹹猜懼. 郝瑗哭舉，病不起，繇是兵稍衰. 秦王率諸將復壁高墌，諸將請戰，王曰：「我軍新恤，銳氣少；賊驟勝而驕，有輕我心. 我閉壁以折之，伺衰而擊，可一戰禽也. 」因令軍中曰：「敢言戰者斬！」久之，仁杲糧乏，挑戰，不許. 其將牟君才、內史令翟長愻以眾降，左僕射鐘俱仇以河州降. 王策賊可破，遣將軍龐玉擊宗羅睺於淺水原，戰酣，王以勁兵扌壽其背，羅睺敗，王率騎追奔，於是悉軍馳之，曰：「勢破竹，不可失也. 」夜半，至析墌；遲明，圍合. 仁杲率偽官屬降，王受之，以仁杲歸京師，及酋黨數十人皆斬之. 舉父子盜隴西五年滅.
初，仁杲降，諸將賀，且問曰：「羅睺雖破，而賊城尚堅，王能下之，何也？」王曰：「羅睺健將，非急追之，使得還城，未可取也. 故吾使賊不及計，是以克之. 」諸將咨服.
仁杲已敗，其將旁屳地降，詔即統其兵，未幾復叛. 屳地，羌豪也，舉父子信倚之. 至是入南山，繇商洛出漢川，眾數千，所過剽害，敗大將龐玉. 至始州，掠王氏女，醉寢於野，王取屳地所佩刀斬之，送首梁州. 詔封女為崇義夫人.
大城銀行
大城銀行（泰文曰：ธนาคารกรุงศรีอยุธยา，英文曰：Bank of Ayudhya，SET代碼：BAY）者，泰國華商所創之銀行，現泰王國居四.
創辦於一九四五年一月二十七日，主工、商. 今大總管乃陳功坤（Tan Kong Khoon）.
本部設於曼谷華城內（Yan Nawa） ，今舉國分行三百二十，軒亭二百，亞太分行僅港、象，員八千餘.
周貞定王
周貞定王諱介，元王之子也. 元王八年，元王崩，子定王介立. 貞定王十六年，三晉趙、魏、韓滅智伯，分其地. 二十八年，定王崩，子去疾立，是為哀王. 哀王即位三月，弟叔袭杀之，立为思王. 思王即位五月，弟隗攻杀之，立为考王. 考王封弟揭為西周公.
清高宗
大清高宗法天隆運至誠先覺體元立極敷文奮武欽明孝慈神聖純皇帝，諱弘曆，俗稱乾隆帝，世宗四子，母孝聖憲皇后，康熙五十年八月十三生於雍親王府邸.
雍正十三年八月，世宗崩. 莊親王允祿等啟雍正元年立皇太子密封，宣詔寶親王弘曆即皇帝位. 改元乾隆.
帝自號文治武功十全老人. 喜文喜詩，詩作過萬，善武術.
在位寬猛相濟. 嘗平回疆、蒙古，使川黔改土歸流. 乾隆間人口過三萬萬，占天下之三一.
三十八年詔編纂四庫全書，歷九年而成. 帝亦好大喜功、專制驕橫，六下江南，搜刮民脂，大興文字獄，吏治日壞. 尤以晚年寵信和珅，貪風大盛，使國庫日虛，百姓貧苦.
六十年，禪位皇十五子永琰，自號太上皇帝，仍訓政.
母戀驛
母戀驛者，室蘭路之候也. 處扶桑北海道室蘭市母戀北町一丁目.
分類:室蘭路 分類:日本鐵道驛
王根英
縮圖|王根英 王根英，本名庶心，上海楊浦人也，光緒三十二年生. 嘗與中國共產黨第五次全國代表大會. 夫陳賡.
十二年，轉入英商所立之怡和紗廠，並學于思恩義務夜校，時識陳賡.
十三年，聯怡和紗廠工人，興罷工，所求得遂，而後任怡和紗廠工會主席. 次年加入中國共產黨.
十四年，將怡和紗廠7500名工人預示威遊與總同盟罷工. 同年，為廠方捕，後得救出獄，復領罷工.
十五年，赴廣州與第三次全國勞動大會，參怡和紗廠紀五卅運動週年之罷工，鬥畢而去，先後掌中共楊浦部委之女工與上海總工會結事. 會上海工人為配北伐進之三仗義，並選為上海特別市臨時市政府委員.
十六年，會上海工人為配北伐進之三仗義，並選為上海特別市臨時市政府委員. 同年，赴武漢與中國共產黨第五次全國代表大會. 五月成婚於漢口. 四一二後，於滬轉至隱蔽戰線.
廿一年，一二八上海抗戰中，結滬東工救護隊至抗日前事.
廿二年於滬見囚，廿六年得釋，同年赴延安，入陝甘寧邊區黨校就學.
廿八年三月八日，於河北南宮遭倭襲之，歿，年三十三.
字
據
分類:語言 分類:基礎之文
呂臣
呂臣，秦末人，從陳勝，為將軍.
傳
約秦王政十二年生. 二世元年九月，呂臣始為陳勝之中涓. 二年一月，勝為莊賈所弑，呂臣立蒼頭軍於新陽，複陳，殺莊賈，複張楚. 二月，秦軍複攻陳，呂臣敗走，既而，呂臣複與英布合，反攻秦，破秦於青波，又複陳縣. 十月，項梁於定陶戰歿，呂臣將兵屯彭東. 十一月，楚懷王自盱臺至彭城，奪其兵柄，並改為楚司徒. 漢高祖四年十一月，呂臣從高祖. 惠帝四年，呂臣襲其父之新陽侯. 文帝前元七年，呂臣薨.
引據
分類:秦列傳
張公謹
張公謹，字弘慎，唐魏州繁水人.
初為王世充洧州長史. 武德元年，歸唐，累除右武候長史. 初未知名，李勣驟薦於秦王世民，尉遲敬德亦言之，乃引入幕府.
及秦王將討隱太子建成、巢王元吉，遣卜者灼龜占之，公謹自外來見，遽投於地而進曰：「凡卜筮者，將以決嫌疑，定猶豫，今旣事在不疑，何卜之有？縱卜之不吉，勢不可已. 願大王思之. 」秦王深然其言. 九年六月四日，公謹等九人伏於玄武門以俟變. 及斬建成、元吉，其黨來攻玄武門，兵鋒甚盛. 公謹有勇力，獨閉關以拒之. 以功累授左武候將軍，封定遠郡公，賜實封一千戶.
貞觀初為代州都督，置屯田以省轉運，數言時政得失. 後副李靖經略突厥，條可取狀於帝. 太宗然所謀. 及破定襄，敗頡利可汗，進封鄒國公. 改襄州都督，貞觀六年卒，謚襄.
朝鮮太祖
朝鮮太祖康獻王李氏，諱旦，字仲潔，號松軒，本諱成桂，字君晉，元統三年生於高麗朔方道和寧府永興郡黑石里. 高祖安社，本高麗宜州兵馬使，蒙哥汗四年附蒙古，明年為置斡東千戶所，授千戶兼達魯花赤. 安社子行里，行里子孛顏帖木兒，帖木兒子塔思不花、兀魯思不花，世為千戶；成桂即兀魯思不花之子也.
成桂生將門，便弓馬、善射御，力能格虎云. 少以廕授東北面元帥知門下省事、守門下侍中. 至正二十一年，萬戶朴儀叛，成桂自請出戰，將兵千五百，大破叛臣. 後，紅巾來攻，成桂復退之，轉右侍中. 元遼陽行省丞相納哈出入三撒、忽面之地，王以成桂為東北面兵馬使，數戰破之. 元順帝奇皇后有憾於王，欲立德興君塔思帖木兒王高麗，發遼陽省兵入境. 王命贊成事崔瑩節度諸軍，成桂力戰有功. 成桂外弟三海陽達魯花赤金方卦子三善、三介誘女真入略咸、和等州，以此皆沒. 成桂還軍破之，悉復之. 三善、三介奔於女真，終不返. 王拜成桂為密直副使，階奉翊大夫，賜端誠亮節翊戴功臣之號，又賜金帶，倚賴益重.
明興，明太祖遣使諭王，王入貢，遂以成桂為東北面元帥，數擊東寧府，以絕大元. 久之，王以成桂知門下府事，李穡為政堂文學，問近臣曰：「文臣穡、武臣成桂同日入省，廷議以為如何？」蓋自多其得人也.
初，成桂父卒，迎庶母金氏至京第，事之甚謹，每進見，常跪於階下. 王亦以成桂故寵待金氏子和，常令侍禁中，賜和令享母，且賜教坊音樂，以示褒寵. 成桂榮君之賜，多給纏頭，又與和及庶母兄元桂常相共處，友愛益篤，悉焚其母賤案.
洪武十三年，成桂南南原剿倭，獲六百餘人. 自是成桂聲威日高.
二十年，明致書令以故雙城總管府為鐵嶺衛，瑩乃上請王禑兵抗之，遂命成桂西伐明. 既渡鴨綠，覺無可勝之機，乃還松京，流瑩廢王，改立王昌. 旋廢，又立恭讓王，自是朝綱獨斷，有寄奴之跡.
洪武二十五年，左侍中裵克廉，並鄭道傳、趙浚等勸進，乃受王位，以權知高麗國事上書明請封，並求改國號，或以朝鮮、或以和寧. 明太祖素知高麗事，曰：「爾恭愍王死，稱其有子，請立之，後來又說不是. 又以王瑤為王孫正派，請立之，今又去了. 再三差人來，大概要自作王. 我不問，教他自作，自要撫綏百姓，相通來往. 」乃許號朝鮮，立成桂以權知朝鮮國事.
成桂既立，乃尊四世祖為王，更名旦，二十七年遷都漢陽，營宮廟城郭，又立《朝鮮經國典》，定朝儀制度. 以前朝崇佛而國事廢，乃尊儒抑釋，收佛寺屬田. 又禁奴婢，精農典，力勸農圖治. 又以諸王子統兵.
三十一年，旦疾病，王子之亂起，五子芳遠逼旦讓位予次子芳果，遷都開城. 建文二年，四子芳幹與芳遠戰於京中，旦乃出奔咸興，還舊居，禮佛度日. 芳遠即位，常遣使探問，旦輒彎弓而待之，前後相望之使未敢道達其情. 時問安使無一得還. 王問誰可遣，莫有應之者.
暮年居昌德宮，永樂六年薨於廣延樓下別殿. 大韓帝國立，追諡太祖至仁啟運應天肇統廣勛永命聖文神武正義光德高皇帝. 唯旦終身未得明封，以知事行政而已. 其尊先世為王，僭也.
蕭綽
遼景宗睿智皇后蕭氏，諱綽，小字燕燕，北府宰相思温女. 早慧，思温嘗觀諸女掃地，惟后潔除，喜曰：「此女必能成家. 」景宗即位，選爲貴妃. 尋冊爲皇后，生聖宗. 景宗崩，尊爲皇太后，攝國政. 后泣曰：「母寡子弱，族屬雄強，邊防未靖，奈何？」耶律斜軫、韓德讓進曰：「信任臣等，何慮之有！」於是后與斜軫、德讓參決大政，委於越休哥以南邊事. 統和元年，上尊號曰承天皇太后. 二十四年，加上尊號曰睿德神略應運啓化承天皇太后. 二十七年崩，謚曰聖神宣獻皇后. 重熙二十一年，更今謚. 后明達治道，聞善必從，故群臣咸竭其忠. 習知軍政，澶淵之役，親禦戎軍，指麾三軍，賞罰信明，將士用命. 聖宗稱遼盛主，后教訓爲多.
分類:遼列傳
運命驛
運命驛者，聖彼得堡地鐵莫斯科彼得格勒路之候也. 處羅剎聖彼得堡維堡區.
新奧爾良
名勝輻輳，法國區、波旁街、傑克遜廣場者，咸負盛名. 分類:路易斯安那州
漢太祖高皇帝
漢太祖高皇帝，劉姓，諱邦，小字季. 周赧王五十九年生於沛縣豐邑. 性爽直，不好讀書. 其父斥之不若仲兄，謂之無賴.
既長，任泗水亭長，與諸吏懽，薄有名. 見始皇帝於咸陽，歎曰：「嗟乎，大丈夫生當如此也！」
交呂公叔平，娶其女呂雉. 遷沛縣亭長.
秦二世二年，燕、趙、齊、魏皆王. 項梁起於吳，遂投之. 梁立楚懷王孫心為楚王，亦稱懷王.
梁死，楚懷王封其姪項羽長安侯，令隨宋義北救趙；封武安侯，令西入秦. 又約「先入定關中者王之」. 秦軍為羽所制，故邦輕進霸上，秦王子嬰持節出降. 邦入咸陽，廢秦峻法，約法三章：殺人者死，傷人及盜抵罪. 秦人說.
及羽敗章邯，急入關，設鴻門宴，欲圖沛公. 羽寡斷，不用范增計，邦尿遁而全. 羽入咸陽，殺子嬰.
羽焚咸陽，大火三月不止. 乃東歸彭城，自封西楚霸王，重行封建. 劉邦得漢中巴蜀，稱漢王. 王所許關中，則三分予章邯、董翦、司馬欣，稱雍、翟、塞. 六國遺族，或析為數國，或遷於邊地. 海內譁然，紛起反項.
漢王用韓信「明修棧道，暗渡陳倉」，乘項王北入齊，襲取雍王，進軍咸陽，降塞、翟.
後楚漢爭霸，漢初甚弱，連戰俱敗. 然劉邦無賴，其屬亦詭詐. 韓信北襲趙而晉齊，項王無奈，約楚漢界於鴻溝，兩分天下. 漢王背約，圍羽垓下，羽突圍至烏江，覺大勢已去，無顏見江東父老，自刎而死. 漢遂一統.
漢五年，邦即皇帝位.
七年，韓王信解匈奴. 八年，北伐匈奴，遭白登之圍. 用陳平計，賂其閼氏而解. 因用婁敬之計，和親匈奴.
邦少輕儒，及稱帝，不遷. 陸賈諫曰：「馬上得之，寧可以馬上治乎？」因命陸賈著述秦亡之理，以之為戒，並施仁義、無為而治；又命蕭何「取其宜於時者，作律九章」，成漢律.
暮年，反鄉宴父老，席間作大風歌：「大風起兮雲飛揚，威加海內兮歸故鄉，安得猛士兮守四方！」後為漢祀樂.
劉邦自謂曰：「夫運籌策帷帳之中，決勝於千里之外，吾不如子房. 鎮國家，撫百姓，給饋饟，不絕糧道，吾不如蕭何. 連百萬之軍，戰必勝，攻必取，吾不如韓信. 此三者，皆人傑也，吾能用之，此吾所以取天下也. 項羽有一范增而不能用，此其所以為我擒也. 」後高帝懼異姓王叛，誅韓信、彭越等功臣，僅吳芮未廢. 並立白馬之盟：「非劉氏王者，天下共擊之」.
十二年，平英布叛間中流矢，自謂天命，不就醫，備後事. 四月崩. 五月，葬長陵.
群臣議謚，以其功高，謚曰高皇帝，廟號太祖. 後太史公撰史記，稱之高祖，漢書仍之，後世遂承而不遷.
太子盈襲號為皇帝.
妖怪人貝姆
《妖怪人貝姆》，日本國公司旭通DK所作動畫也. 平成十八年四月一日，以初版改動畫復映，至是年十月七日終. 令和元年七月十五日，該作三映. 小高義規導演，富岡淳廣監督，至十月十四日終幕，凡一部.
要角
分類:平成動畫 分類:平成影戲
主體紀元
縮圖|一朝鮮之[[醫院，使主體紀元者]] 主體紀元，或謂主體曆，朝鮮民主主義人民共和國之曆也，肇乎一九九七年，以追金日成之德也. 主體紀元，以金氏生辰年一九一二年為主體元年，月、日與公曆同.
主體紀元之紀年年份，同乎中華民國之民國紀元、日本國之大正紀元.
兼查
分類:紀年
周匡王
周匡王諱班，頃王之子也. 頃王六年，頃王崩，子匡王班立. 匡王二年，宋殺昭公立文公. 匡王四年，魯文公薨，東門襄仲殺嫡立庶為宣公. 齊人殺懿公，立惠公. 匡王五年，晉趙盾救陳宋，伐鄭. 匡王六年，趙穿弒晉靈公，趙盾立晉成公. 匡王崩，弟瑜代立，是為定王.
辛棄疾
縮圖 辛棄疾，字幼安，自號稼軒居士，齊歷城人，紹興十年生. 少師蔡伯堅，與党懷英同學，號辛党. 始筮仕，決以蓍，懷英《坎》，因留事金，棄疾得《離》，遂決意南歸. 金主亮死，中原豪傑並起. 耿京聚兵山東，稱天平節度使，節制山東、河北忠義軍馬，棄疾為掌書記.
紹興三十二年，京令棄疾奉表歸宋，高宗勞師建康，召見，嘉納之，授承務郎、天平節度掌書記，併以節使印告召京. 會張安國、邵進已殺京降金，棄疾還至海州，乃約統制王世隆及忠義人馬全福等徑趨金營，安國方與金將酣飲，即眾中縛之以歸. 獻俘行在，斬安國於市.
紹熙二年，起福建提點刑獄. 召見，遷大理少卿，加集英殿修撰、知福州兼福建安撫使. 臺臣王藺劾其用錢如泥沙，殺人如草芥，旦夕望端坐閩王殿. 遂丐祠歸. 慶元元年落職，四年，復主管沖佑觀. 久之，起知紹興府兼浙東安撫使，四年，寧宗召見，言鹽法，加寶謨閣待制、提舉佑神觀，奉朝請. 尋差知鎮江府，賜金帶. 坐繆舉，降朝散大夫、提舉沖佑觀，差知紹興府、兩浙東路安撫使，辭免. 進寶文閣待制，又進龍圖閣、知江陵府. 赴行在奏事，試兵部侍郎，辭免. 進樞密都承旨，未受命而卒，年六十八. 特贈四官.
棄疾豪爽尚氣節，識拔英俊，所交多海內知名士. 雅善長短句，悲壯激烈，有《稼軒集》行世. 紹定六年，贈光祿大夫. 咸淳間，史館校勘謝枋得過棄疾墓旁僧舍，有疾聲大呼於堂上，若鳴其不平，自昏暮至三鼓不絕聲. 枋得秉燭作文，旦且祭之，文成而聲始息. 德祐初，枋得請於朝，加贈少師，諡忠敏.
王平
王平字子均，漢巴西宕渠人也. 本養外家何氏，後復姓王. 隨杜濩、朴胡詣洛陽，假校尉，從曹操征漢中，因降劉備，拜牙門將、裨將軍.
建興六年，屬參軍馬謖先鋒. 謖舍水上山，舉措煩擾，平連規諫謖，謖不能用，大敗於街亭. 眾盡星散，惟平所領千人，鳴鼓自持，魏將張郃疑其伏兵，不往偪也. 於是平徐徐收合諸營遺迸，率將士而還. 丞相諸葛亮既誅馬謖及將軍張休、李盛，奪將軍黃襲等兵，平特見崇顯，加拜參軍，統五部兼當營事，進位討寇將軍，封亭侯.
九年，亮圍祁山，平別守南圍. 魏大將軍司馬懿攻亮，張郃攻平，平堅守不動，郃不能克.
馬克思主義者驛
馬克思主義者驛者，莫斯科地鐵加里寧太陽路之候也. 處羅剎莫斯科中央行政區塔甘卡區.
王平
十二年，亮卒於武功，軍退還，魏延作亂，一戰而敗，平之功也. 遷後典軍、安漢將軍，副車騎將軍吳懿住漢中，又領漢中太守.
十五年，進封安漢侯，代壹督漢中.
馬克思主義者驛
分類:加里寧太陽路 分類:俄羅斯鐵道驛
王平
延熙元年，大將軍蔣琬住沔陽，平更為前護軍，署琬府事.
周簡王
周簡王諱夷，定王之子也. 定王二十一年，定王崩，子簡王夷代立. 簡王八年，晉秦麻隧之戰. 簡王十一年，晉楚鄢陵之戰. 簡王十三年，晉殺其君厲公，迎子周於周，立之為悼公. 十四年，簡王崩，子靈王泄心立.
王平
六年，琬還住涪，拜平前監軍、鎮北大將軍，統漢中.
十一年卒，有一子訓.
評
陳壽曰：王平忠勇而嚴整.
生徒驛 (莫斯科地鐵)
分類:菲利路 分類:俄羅斯鐵道驛
康威數
康威數，超實數也，乃康威所創.
康威喜博奕，嘗以數學論圍棋，曰︰「凡遊戲者，咸有一數」. 告之其友高德納，大奇之，於一九七四年著小說《超實數：何以令稚子好數？》. 夫數學新法，見諸小說先乎文獻，世所罕見也！俄而康威聞「超實數」之名，甚喜，遂用於論文內，由是名世.
遊戲
有一棋局，黑白對奕. 黑子先行，則有諸般新格局，聚以成集，曰黑部（「GL」）；白子先行，亦有諸般新局，聚以成集，曰白部（「GR」）. 合此二部，可知當前之棋局（「G=（GL，GR）」）. 故有定義曰：
數
康威數者，遊戲也，有定義曰：
以此定義，頗有戴氏切割之神髓也.
一者，左零右空也；二者，左「零、一」右空也；二分之一者，左零右一也. 左零右零者，非數也.
算
遊戲與數，皆有四則算之，然非符號難以表示之.
欲求和：x + y = { XL + y ∪ x + YL | XR + y ∪ x + YR }，須知 X + y = { x + y | x in X } 及 x + Y = { x + y | y in Y }.
欲負之：−x = { −XR | −XL } ，須知 −X = { −x | x in X }.
欲求積：xy = { (XLy + xYL − XLYL) ∪ (XRy + xYR − XRYR) | (XLy + xYR − XLYR) ∪ (XRy + xYL − XRYL) }，須知 XY = { xy | x in X 及 y in Y }, Xy = X{y} 及 xY = {x}Y.
樊家圐圙驛
樊家圐圙驛者，大准鐵路之候也. 處中原內蒙古烏蘭察布涼城縣天成鄉樊家圐圙村.
分類:大准鐵路 分類:中華人民共和國鐵道驛
諡
諡號者，古王者、貴族、士大去而上諡，以論定褒貶也，華夏、日本、朝鮮、安南有之.
諡初乃周道 ，始諡為周太王、文王.
武王崩，周公制諡法.
始諡唯有美諡、平諡，共和行政後以先王暴虐，故惡諡之曰厲. 周末，始有私諡，即非王官下賜之諡，常與賢學士.
秦滅六國，帝以諡為子議父，臣議君，遂廢諡制. 以己為始皇，後世為二世三世至于萬世云.
漢興，復諡法. 高帝崩，諡曰高. 又宣帝立，追諡曾祖母衛后曰思，后始有諡.
唐時，武后制生者多字尊號，帝后諡因尊號，後竟多至二十餘字.
歷朝臣諡多為一二字，明清例王一字，臣二字.
民國立，法無諡制，中國遂廢.
諡之善者，後世循周漢故例，以文、武、太、高為首，武功卓著，辟土拓疆之君，常諡曰武，如曹操諡魏武、劉裕諡宋武、蕭衍諡梁武、李淵諡太武，文治昌盛，安邦定國之君常諡曰文，如曹丕諡魏文、劉義隆諡宋文、司馬昭諡晉文、楊堅諡隋文.
元稹
元稹，字微之，別字威明，唐河南河南人，代宗大曆十四年生. 幼孤. 九歲工屬文，十五擢明經，判入等，補校書郎.
元和元年舉制科，對策第一，拜左拾遺. 性明銳，遇事輒舉. 當路者惡之，出為河南尉，以母喪解. 服除，拜監察御史. 按獄東川. 俄分司東都，召還. 次敷水驛，中人仇士良夜至，稹不讓，中人怒，擊稹敗面. 宰相以稹年少輕樹威，失憲臣體，貶江陵士曹參軍，而李絳、崔群、白居易皆論其枉. 久乃徙通州司馬，改虢州長史. 元和末，召拜膳部員外郎.
稹尢長於詩，天下傳諷，號元和體. 穆宗在東宮，妃嬪近習皆誦之，宮中呼元才子. 稹之謫江陵，善監軍崔潭峻. 長慶初，潭峻方親幸，以稹歌詞數十百篇奏御，帝大悅. 擢祠部郎中，知制誥. 變詔書體，務純厚明切，盛傳一時. 然其進非公議，為士類訾薄. 俄遷中書舍人、翰林承旨學士. 數召入，禮遇益厚.
裴度三上疏劾、稹傾亂國政. 帝迫群議，出稹為工部侍郎. 然眷倚不衰. 未幾，進同中書門下平章事，朝野雜然輕笑，稹思立奇節報天子以厭人心. 時王廷湊方圍牛元翼於深州，稹所善于方言︰「王昭、于友明皆豪士，雅游燕、趙間，能得賊要領，可使反間而出元翼. 」李逢吉知其謀，陰令李賞訹裴度曰︰「于方為稹結客，將刺公. 」度隱不發. 神策軍中尉以聞，詔韓皋、鄭覃及逢吉雜治，無刺度狀，而方計暴聞，遂與度偕罷宰相，出為同州刺史. 諫官爭言度不當免，而黜稹輕. 帝獨憐稹，但削長春宮使，徙浙東觀察使. 太和三年，召為尚書左丞，務振綱紀. 然稹素無檢，望輕，不為公議所右. 俄拜武昌節度使. 五年卒，年五十三，贈尚書右僕射.
稹仲兄司農少卿積，營護喪事. 所著詩賦、詔冊、銘誄、論議等雜文一百卷，號曰《元氏長慶集》. 又著古今刑政書三百卷，號《類集》，並行於代.
非標準實數
超實數，用於非標準分析，故亦曰非標準實數，乃魯賓遜所創也.
初，牛頓、萊布尼茨立微積分，論極限，謂兩數相差，小之又小，以至無窮小，則如何如何. 然無窮小之物，似零非零，疇人病之，謂不合理則也. 已而百年，微積分盡可定義於實數，而無窮小殆不復見. 然以無窮小言極限，頗合直觀，故仍偶見於入門課本. 一九六零年，魯賓遜另闢蹊徑，立新數系，取名超實數，為實數之引伸，且有無窮小及無窮大. 以此數系算微積分，世稱非標準分析.
算
數可四分︰曰實數、曰無窮大、曰無窮小、曰實數加無窮小.
無窮小與無窮小之積，無窮小也. 正無窮小與正無窮小之和，正無窮小也. 負無窮小與負無窮小之和，負無窮小也. 正無窮小與負無窮小之和，零或無窮小也.
無窮大與無窮小之和，無窮大也. 無窮大與無窮小之積，未可知也.
無窮大與實數之和，無窮大也. 無窮大與非零實數之積，無窮大也. 無窮大與零之積，零也.
無窮小與非零實數之積，無窮小也. 無窮小與零之積，零也.
無窮大之倒數，無窮小也.
問曰：若甲趨向三，則其方之極限若干？
答曰：甲趨向三，則甲乃三加無窮小也. 因甲之方為九加無窮小，可知極限為九.
集
凡實數，可得一恆序列（「」）.
嘗有實數序列之集，含所有恆序列，兼有如斯特性：凡有序列甲乙，必有一項，其後甲必大於乙，或甲必小於乙也. 此等集合之極大者，超實數集是也.
自然數之倒數序列（「」），無窮小也. 偶數之倒數序列（「」），亦無窮小也.
自然數之序列（「」），無窮大也. 偶數之序列（「」），亦無窮大也.
周靈王
周靈王諱泄心，簡王之子也. 簡王十四年，簡王崩，子靈王泄心立. 靈王十四年，晉悼公薨. 靈王十五年，晉楚湛阪之戰. 靈王二十一年，孔子生. 靈王二十二年，穀、洛斗，將毀王宮. 欲壅之，太子晉諫曰不可. 靈王二十四年，齊崔杼殺其君莊公，立景公. 靈王二十六年，晉楚宋齊魯陳蔡衛鄭，弭兵之會. 靈王二十七年，靈王崩. 子景王貴立.
亨利卡雲迪殊
亨利卡雲迪殊，法國尼斯人，一七三一年十月十日生. 幼遷英國，專攻自然哲學、考究格致. 發見氫氣，稱曰「可燃氣」. 性靜寡言，學理精確嚴謹. 察大氣所成、諸氣之性、水何以合、電之吸斥、熱之機理、地球之重. 嘗度地球密度，推知萬有引力常數，後世稱曰「卡雲迪殊實驗」.
其父為德文郡公爵二世三子，母為肯特公爵一世四女. 其母早逝，僅生二子，亨利為長. 受教於紐康學校、肄業於劍橋大學，三年未取學位而去. 與父居倫敦，立私人實驗室. 其父好究格致，子遂效之，入選倫敦皇家學會，初以《人造氣體》為題，佈告於一七六六年. 歷事諸委員會，斟酌損益，審定文章，如皇家學會《哲學交流錄》刊物. 又受託於大英博物館、兼任英國皇家研究院理事. 一八一零年二月二十四日卒於倫敦.
憲法驛
憲法驛者，雅典地鐵二路、三路並雅典電車之候也. 處希臘雅典憲法廣場.
分類:雅典地鐵 分類:希臘鐵道驛
芬蘭
芬蘭共和國，在波羅的海之東. 東與俄羅斯接，北連瑞典、挪威. 國中多澤，海上多山，故號曰千湖千島. 方三十三萬公里，口五百萬餘.
史
自古屬瑞典，為芬蘭大公國之地. 一八零八年為俄羅斯帝國所取，以沙皇為大公.
一九一七年，十月革命，沙皇遭戮. 十二月六日芬蘭自立為共和國. 社會民主黨組內閣不成，欲以武力奪國. 參政院亡海外，求德國佐之. 一九一八年四月，德師入芬蘭，內亂遂平.
國既定，國人以共和制製亂，乃以總統斯文胡伍德為攝政官，又舉弗里德里希·卡爾為芬蘭王瓦伊諾一世. 十二月十四日，王拒不受位. 一九一九年，制憲法，仍用共和制.
一九二一年與瑞典爭奧蘭，至今仍為芬蘭西境. 一九三九年，第二次世界大戰，蘇聯乘列強有事，侵凌波羅的海東岸，圖有沙皇之西疆. 愛沙尼亞、拉脫維亞、立陶宛皆降，獨芬蘭抗之. 蘇聯乃以五十萬兵西越國境，芬蘭傾國之力應之. 守戰四月，擊滅蘇軍三十萬. 然芬蘭國小，不足以支，乃以卡累利亞讓蘇聯以息兵事.
一九四一年，德師伐蘇聯，芬蘭圖復舊土，遂許德師借道. 既復，又思東卡累利亞，卒使列強怒，將移兵芬蘭. 乃和於蘇聯，舊土不得復有，並逐德師於國.
自後芬蘭須仰賴於蘇聯，惟國內未盡為蘇聯所掌，又得以親北約. 蘇聯既亡，一九九五年芬蘭預歐洲聯盟.
行政
芬蘭元首為總統，而國事為總理所主. 總理以二百人議會選任，既任，以各部部長及大法官為內閣，執國政.
其二百人議會以選任，四年一任. 可修憲法，逆總統令. 總理以議會選，故亦可令總理辭內閣.
芬蘭尚大陸法. 有刑民事法庭各一，別有行政法庭. 法庭所定，雖議會不得違之.
地方
芬蘭都南芬蘭省赫爾辛基，分五省一府. 省府之下置區，區下置市.
其五省，多芬蘭人居，列如下：西芬蘭省治土庫；南芬蘭省治哈米林納；東芬蘭省治米凱利；奧盧省治奧盧；拉普蘭省治羅凡尼米.
其一府乃奧蘭府，在國之西境，多瑞典人居，故得以自治. 治在瑪麗港.
民俗
芬蘭受瑞典治數百年，故民俗多從西風. 國人多宗基督教信義宗. 聖誕老人亦始自芬蘭. 國以桑拿浴知名，國人之愛桑拿，至有三人行，必有家置桑拿浴室者. 自西貝流士作《芬蘭頌》，芬蘭樂遂自成一系. 及倫洛特製《卡勒瓦拉》，奮發國人. 至今國人愛之不息也.
蘇聯崩析
蘇維埃社會主義共和國聯盟，簡稱蘇聯，立邦於一九二二年，屬國十五，如俄羅斯、烏克蘭、白俄羅斯等. 一九九一年，其邦崩析. 此乃大變，波及寰宇.
究其因由，其故多在，有二為最. 國內不安，民病暴政，欲求自由，一也. 好大喜功，負債尤甚，無力維持，二也.
及其終結，竟為平和. 屬國領袖相會，同意解散. 另立新邦，名曰獨立國家聯合體，即獨聯體. 惟獨聯體之於蘇聯，純為結社，非復一邦耳.
其離析分立，所致各異. 有以民富小康，趨於大同；有以戰事頻仍，餓殍遍野. 不一而足.
半島之役
半島之役，名取戰地，即伊比利亞半島，西班牙、葡萄牙之所在也. 是役對陣，一為西班牙、葡萄牙、英國，一為法國.
蓋十九世紀初，法皇拿破崙，欲一全歐，兵強將盛. 一八○七年，合西班牙侵葡萄牙. 次年法西敗盟，法皇又圖西班牙.
法皇立其兄約瑟夫為西班牙王，而西班牙民不服，欲迎其舊王斐迪南七世，遂戰於街巷鄉野. 西班牙又得葡萄牙、英國之援，遣兵舟同戰.
兵戎六載，及一八一四年，法皇見敗於英、普、奧、俄，乃終.
每論是役，悉以為艱苦殘酷，死傷無數，苦難不堪. 泰西游擊之術，乃始於是. 民眾揭竿，護國抗敵，非聽君令，亦始於是. 西葡兩國，自此無力再顧美洲殖民地，中南美諸邦，紛告獨立.
共和驛 (日本)
共和驛者，東海道路之候也. 處扶桑愛知縣大府市共榮町九丁目.
分類: 東海道路 分類:日本鐵道驛
廣州市
廣州市者，廣東省會，古番禺縣也，別號羊城. 番禺居珠江三水之會，前臨大海，背靠沃野. 上溯鬱溱歸中原，南下漲海通西洋，向為嶺南都會.
沿革
古甌、駱之方，後楚子惲承周王命，鎮夷越，為庭一，百越來朝，是為楚庭. 又傳嚮有五仙駕羊臨楚庭，以稻穗歸民，故稱穗城，亦號羊城. 越既没，其相公師隅帥遺民城此，曰南武. 秦平百越，置番禺縣，為南海郡治. 秦季，南海尉趙佗為南越王，都番禺，復修南武. 漢併南越，仍為南海郡治. 吳時，分交州東四郡為廣州，與南海同治番禺. 自此至宋，皆為廣州治. 明置廣州府，其制未易. 清時，置茭塘司、沙湾司、鹿步司、慕德里司.
民國立，廢府制. 民國五年，護法軍起，十月，廣西護法軍入粵，逐廣東將軍龍濟光，後迎孫文入廣州，立國民政府. 次年，置市公所，毀城辟路. 十年孫文再立國民政府，割南海、番禺二縣地，置廣州市，以孫科為市長，為民國置市之始. 十三年，立黃埔軍校，設大本營. 清季時，英法割沙面為租界，十四年夏，上海起工潮，廣州工會應而罷工，至沙基示威，以逼沙面，英法巡捕逐之，死傷五十餘，海內震怒，遂聯香港工人罷工十六月，史稱省港大罷工. 陳濟棠治粵，以廣州為首善之地. 洎抗日戰爭前，市區煥然，人口滋殖，至於百二十萬餘.
廿六年瀛倭寇華. 十月，廣州陷，民多南走香港，市景蕭條. 三十二年大饑，哀鴻遍野. 三十四年倭北，廣州復，為直轄市. 內戰末，三十八年二月，解放軍濟江，國府遷粵，都廣州. 十月，陳賡拔廣州，肇隸中華人民共和國，一九五四年降為省轄，仍為廣東省會至今.
政區
市治越秀區，領區十一：
十一區者：越秀、海珠、荔灣、天河、白雲、黃埔、南沙、花都、番禺、從化、增城.
拓撲空間
拓撲空間，開集之所也，又譯佈局、位相. 開集者，無邊者也，疇人以為位相之本. 拓撲空間之究，曰拓撲學.
定義
拓撲空間者，集（A）也，且有幕集 之子集，曰拓撲（\tau） ，其物曰開集. 凡拓撲者，必以下是從：
開集之補集，曰閉集. 且有：
張玄
張玄者，漢|後漢廣陵人，紘子也.
官至南郡太守、尚書.
據
分類:孫吳列傳
價山
價山，音譯派斯山，在加拿大. 高二千零四十九米，屬加里波第山脈.
價山屬錐形火山，高而尖. 其發也，熔岩亟至，故成錐形. 雖久未有發，岩漿仍存. 若地殼有變，或溢於外，遂成噴發.
大洋洲驛
大洋洲驛者，京九鐵路之候也. 處中原江西吉安新幹縣大洋洲鎮.
分類:京九鐵路 分類:中華人民共和國鐵道驛
世紀末靈異學院
《世紀末靈異學院》，日本國公司A1P所作動畫也. 平成廿二年七月五日，以電視動畫見映，伊藤智彥導演，水上清資監督之. 至是年九月廿七日終幕，凡一部.
要角
分類:平成動畫
甲區驛
A區驛者，雅加達地鐵紅路之候也. 處印尼南雅加達新峇油蘭鎮大元帥道.
薛綜
薛綜字敬文，後漢沛郡竹邑人也.
少依族人避地交州，從劉熙學. 士燮既附孫權，召綜為五官中郎將，除合浦、交阯太守.
時交土始開，刺史呂岱率師討伐，綜與俱行，越海南征，及到九真. 事畢還都，守遏者僕射.
西蜀使張奉於權前列尚書闞澤姓名以嘲澤，澤不能答. 綜下行酒，因勸酒曰：「蜀者何也？有犬為獨，無犬為蜀，橫目苟身，蟲入其腹. 」奉曰：「不當復列君吳邪?」綜應聲曰：「無口為天，有口為吳，君臨萬邦，天子之都. 」於是眾坐喜笑，而奉無以對. 其樞機敏捷，皆此類也.
呂岱從交州召出，綜懼繼岱者非其人，上疏諫權. 時群臣多諫，權遂不行. 正月乙未，權敕綜祝祖不得用常文，綜承詔，卒造文義，信辭粲爛. 權曰：「復為兩頭. 使滿三也. 」綜復再祝，辭令皆新，眾鹹稱善.
赤烏三年，徙選曹尚書. 五年，為太子少傅，領選職如故.
張尚
後積他事下獄，皆追此為詰，送建安做船. 久之，又就加誅.
瑞士
瑞士聯邦，日譯瑞西，略稱瑞，在西歐，山多而不及海. 方四萬一千二百八十五公里，口八百四十萬有奇. 凡廿六州，都伯恩. 要鎮有二，曰日內瓦、曰蘇黎世. 國尚自由，歡迎移民，商賈輻輳，文教休明.
一二九一年八月一日立國. 時四方彊國林立，若德意志、法蘭西、義大利、奧地利. 自法皇拿破崙遜位，無有兵革，國土安寧. 萬國組織，如紅十字會、世界貿易組織等，多部於此.
裴玄
裴玄字彥黃，漢下邳人也. 有學行，與吳嚴畯、張承論管仲、季路，皆傳於世. 官至太中大夫. 有子欽.
寅區驛
M區驛者，雅加達地鐵紅路之候也. 處印尼南雅加達新峇油蘭鎮大元帥道.
唐固
唐固者，漢丹陽人也. 嘗修身積學，稱為儒者，著《國語》、《公羊》、《穀梁》注，講授常數十人.
孫權為吳王，拜固議郎. 陸遜、張溫、駱統等皆拜之.
黃武四年，遷尚書僕射，卒.
芝加哥
芝加哥，華人稱之芝城，又風城、白城，於伊利諾州為庫克縣縣治，美陸大邑樞紐也. 丙申年口二百七十萬餘. 若計其郭，則若九萬五十二萬餘. 伊州至大. 東臨密西根湖.
分類:伊利諾州
永興 (東漢)
永興為漢桓帝之年號，始於公元一五三年，止於一五四年，凡二年.
風和日麗擬尋汝
《風和日麗擬尋汝》，韓劇，中央東洋廣播公司作. 二〇二〇年映. 朴敏英、徐康俊、文晶熙、金煥熙、李宰旭主演.
馬超
漢斄威侯馬超，字孟起，右扶風茂陵人也. 父騰，靈帝末與邊章、韓遂等俱起事於西州. 初平三年，遂、騰率眾詣長安. 漢朝以遂為鎮西將軍，遣還金城，騰為征西將軍，遣屯郿. 後騰襲長安，敗走，退還涼州. 司隸校尉鍾繇鎮關中，移書遂、騰，為陳禍福. 騰遣超隨繇討郭援、高幹於平陽，超將龐德親斬援首. 後騰與韓遂不和，求還京畿. 於是徵為衛尉，以超為偏將軍，封都亭侯，領騰部曲.
風和日麗擬尋汝
分類:中央東洋廣播公司月火劇
馬超
超既統眾，遂與韓遂合從，及楊秋、李堪、成宜等相結，進軍至潼關. 曹公與遂、超單馬會語，超負其多力，陰欲突前捉曹公. 曹公左右將許褚瞋目盻之，超乃不敢動. 曹公用賈詡謀，離間超、遂，更相猜疑，軍以大敗. 超走保諸戎，曹公追至安定，會北方有事，引軍東還. 楊阜說曹公曰：「超有信、布之勇，甚得羌、戎心. 若大軍還，不嚴為其備，隴上諸郡非國家之有也. 」超果率諸戎以擊隴上郡縣，隴上郡縣皆應之，殺涼州刺史韋康，據冀城，有其眾. 超自稱征西將軍，領并州牧，督涼州軍事. 康故吏民楊阜、姜敘、梁寬、趙衢等，合謀擊超. 阜、敘起於鹵城，超出攻之，不能下；寬、衢閉冀城門，超不得入. 進退狼狽，乃奔漢中依張魯.
魯不足與計事，內懷於邑，聞劉備圍劉璋於成都，密書請降. 備遣人迎超，超將兵徑到城下. 城中震怖，璋即稽首，以超為平西將軍，督臨沮，因為前都亭侯. 備為漢中王，拜超為左將軍，假節. 章武元年，遷驃騎將軍，領涼州牧，進封斄鄉侯，策曰：「朕以不德，獲繼至尊，奉承宗廟. 曹操父子，世載其罪，朕用慘怛，疢如疾首. 海內怨憤，歸正反本，暨於氐、羌率服，獯粥慕義. 以君信著北土，威武並昭，是以委任授君，抗颺虓虎，兼董萬里，求民之瘼. 其明宣朝化，懷保遠邇，肅慎賞罰，以篤漢祜，以對于天下. 」二年卒，時年四十七. 臨沒上疏曰：「臣門宗二百餘口，為孟德所誅略盡，惟有從弟岱，當為微宗血食之繼，深託陛下，餘無復言. 」追諡超曰威侯，子承嗣.
東西里差
東西里差，東西偏度也.
一日之時，因日行所照而定. 凡日出於東方為卯正，於南方為午入，於西方為酉日. 隨天左旋一日十二時，遍歷全周三百六十度. 每時之行為太虛之三十度，下照於地是生里差. 東西相去三十度，先後差一時. 相去九十度，先後差三時. 相去一百八十度，則差半日而晝夜相反矣. 如日在東，東方之人以為午，而南方以為卯. 日在西，西方之人以為午，而南方以為酉. 此差三時也. 日在南，南方之人以為午，而東方以為酉. 又南方之午，而西方以為卯，亦差三時. 然西方之卯，而東方即以為酉，則差半日矣. 此之卯，彼可以為酉，則此之午，非即彼之子乎. 此所謂晝夜相反者也. 日之行由時而刻分遞析之. 地之經亦由度而分秒遞析之. 東西之差，無一不與天日相應. 故名里差時刻.
範空間
範空間，範之所也. 夫範，物之長也.
定義
範空間者，實矢量空間或複矢量空間也，凡物（「x」）必有一數，曰範（「\|x\|」）. 凡範者，必以下是從：
取二物，其差之範，度量也（「」）. 故範空間實度量空間也.
見
範環
範代數
姥子驛
分類:箱根空中纜車 分類:日本鐵道驛
金剛石
金剛石，碳聚而成之晶體也. 其堅，世上萬石莫所能及. 碳之同素異構體也，他者曰石墨. 其結構立體、屬等軸晶系、不導電、導熱. 磨，稱鑽石. 其晶瑩，為世人所愛，價值連城.
花好月圓，安居樂業
《花好月圓，安居樂業》，韓劇，韓國放送公社作. 二零一九年映. 薛仁雅、金宰永、趙胤熙、尹博、吳珉錫主演. . 其原文，諺文凡十二字.
內積空間
內積空間，內積之所也. 夫內積者，關乎角也. 凡二物所交之角，可由內積知之.
定義
內積空間者，可分複實.
實內積空間者，實矢量空間也，凡二物之間必有一數，曰內積（「[x,y]」）. 凡內積者，必以下是從：
菊名驛
菊名驛者，橫濱路並東橫路之候也. 處扶桑神奈川縣橫濱市港北區菊名七丁目.
內積空間
定義
複內積空間者，複矢量空間也，凡二物之間必有一數，曰內積（「[x,y]」）. 凡內積者，必以下是從：
菊名驛
分類:橫濱路 分類:東橫路 分類:日本鐵道驛
內積空間
定義
複內積空間者，必為實內積空間也.
物與己內積開方，範也（「」）. 故內積空間必範空間也.
二物之內積之實部，除以其範之積，求餘弦之逆，曰二物之角|夾角也（「」）.
哈菲茲
哈菲茲，埃及法蒂瑪朝十一世主. 生於開羅. 哈菲茲幼聰敏，好讀書，尤精於天文學、鍊金術.
一一三二年，從兄阿米爾駕崩，無嗣. 哈菲茲承國以長. 其所管治，紛爭不斷. 藩鎮割據、起義不斷，一也；異端爭議，民心不服，二也. 蓋回教伊斯瑪儀派，不奉哈菲茲為真主使、伊瑪目，而尊先帝阿米爾子泰伊布，惟泰伊布自幼無蹤，世無所獲.
挪威
挪威王國，居斯堪地那維亞之西緣，臨北海，方三十二萬公里，口五百三十萬餘，都奧斯陸. 地近北極，地形高亢，積雪終年，惟峽灣中有人居. 不宜務農，北海中出嘉魚，故國人多以漁為生. 獨京都周圍氣候宜人，蓋其北有山，當北極寒氣，又承墨西哥灣流暖風也. 日本稱之諾威，略稱諾.
哈菲茲
一一四九年，哈菲茲崩於開羅宮，年七十四. 子祖赫爾繼立，自是嗣位諸君皆權臣傀儡. 一一七一年，法蒂瑪朝亡於阿尤布朝.
挪威
史
古者維京人所居，有四國，自北而南者，霍拉加蘭、西福爾、阿爾弗海姆、阿格德爾. 至八七二年西福爾王金髮哈拉爾建挪威國. 此間有國人浮海至設特蘭、法羅、冰島、格陵蘭，王權日張，遂屬挪威.
其後，漢薩同盟攬賈於波羅的海，會挪威王為丹麥王所兼，遂聯瑞典，三國共擁一王，稱卡爾瑪聯盟. 此後挪威屬丹麥，法羅等處皆失，一五三四年，挪威為丹麥郡縣.
後三百載，丹麥國衰，丹麥太子克雷斯蒂安·腓特烈一八一四年至挪威，自立為王. 尋為瑞典所敗，以瑞典王兼國王. 及一九零五年，挪威迎丹麥王子為挪威王哈康七世，方得自立.
一九四零年，第二次世界大戰間，叛臣吉斯林迎德師入境，自為總理，王家西狩美國. 一九四五年德國敗，王歸，入北約. 嘗議預於歐洲聯盟，惟國人不允，至今未得.
行政
古挪威已有公議會. 一八一四年自立，初立憲法. 一八八四年復建大議會.
大議會以百六十九人，自十九郡選得. 首相假王命領國政. 王兼國教、三軍之首，亦任十九郡長.
地方
挪威分十九郡，外領二地方. 郡下置自治市.
其十九郡實得十八，一九七二年卑爾根郡改市，後未有新郡立，而卑爾根仍列同級.
十八郡自南而北者：東福爾郡治薩爾普斯堡；奧斯陸以京師，兼治阿克什胡斯郡，亦自為一郡；海德馬克郡治哈馬爾；奧普蘭郡治利勒哈默爾；布斯克呂郡治德拉門；西福爾郡治滕斯貝格；泰勒馬克郡治希恩；東阿格德爾郡治阿倫達爾；西阿格德爾郡治克里斯蒂安桑；羅加蘭郡治斯塔萬格；霍達蘭郡為卑爾根所治. 松恩暨菲尤拉訥郡治萊康厄爾；默勒暨魯姆斯達爾郡治莫爾德；南特倫德拉格郡治特隆赫姆；北特倫德拉格郡治斯泰恩謝爾；諾爾蘭郡治博德；特羅姆斯郡治特羅姆瑟；芬馬克郡治瓦德瑟.
又領二處於北極冰海中：司瓦爾巴特治朗伊爾城；揚馬延則屬諾爾蘭郡.
民俗
挪威人多幼而奉基督，年十五而冠，婚事亦詣教堂. 見男女同居者，皆指為夫婦. 同性相愛者亦不諱.
挪威文分新老二式. 國人十有八用老式，惟公文皆備兩種. 挪威語近於瑞典語、丹麥語，究其原理，一者三國同源之外，再於挪威外二國所治幾四百載. 至今三國之民皆可通話也.
楊務廉
楊務廉，唐工匠.
傳
有巧思，善營宮殿樓臺. 中宗時，造長甯安樂宅倉庫成，特授將作大匠. 袁恕己恐帝奢侈遊樂，故數劾務廉，中宗遂貶務廉為陵州刺史，後坐贓數千萬而免官.
楊務廉在沁州時嘗造一木人，其狀類僧，手執一碗，自能行乞. 又上章，奏開陝州三門，鑿山燒石，岩側施棧道牽船. 河流湍急，所顧夫並未與價值，苟牽繩一斷，棧梁一絕，則撲殺數十人，取顧夫錢糴米充數，即注夫逃走，下本貫，禁父母妻子. 其牽船夫，皆令系二銽子胸背，落棧著石，百無一存. 道路悲號，聲動山谷，皆稱楊務廉為人妖. 天生此妖，以破殘百姓.
引據
《朝野僉載》
分類:唐列傳
枳
枳，一曰枸橘、臭橘、枳實、枳殼，果也. 芸香科柑橘屬. 「子名枳實、枳殼. 」 「枳：木. 似橘. 从木只聲. 」 「只，諧聲也. 實乃其子，故曰枳實. 」 「枳椇子，一名樹蜜，一名木餳⋯⋯一名白石，一名木石，一名枳椇也. 」
生
「又北一百里，曰北嶽之山，多枳棘剛木. 有獸焉，其狀如牛而四角，人目、彘耳，其名曰諸懷，其音如鳴鴈，是食人. 」
適惡魔號君名
《適惡魔號君名》，韓劇，萬般電視網作. 二零一九年映. 鄭敬淏、朴誠雄、李雪、李伊主演.
枳
生
「枳實生河內川澤. 九月、十月採，陰乾. 」
適惡魔號君名
分類:萬般電視網水木劇
枳
生
「今洛西、江湖州郡皆有之，以商州者為佳. 」
「橘逾淮而北為枳，鴝鵒不逾濟，貉逾汶則死，此地氣然也. 」
「嬰聞之，橘生淮南則為橘，生于淮北則為枳，葉徒相似，其實味不同. 所以然者何？水土異也. 」
「詩曰：南山有枸，疏，枳椇樹似白楊，子著枝端，為之木蜜，從令人酒薄，以為屋柱，酒皆薄. 」
「南山有枸，北山有楰. 」
「吳越之間有木焉，其名曰柚，碧樹而冬青，實丹而味酸. 度淮北而化為枳焉. 」
地
「秦公孫壯帥師城上枳、安陵、山民. 邯鄲伐衛，取漆富兵，城之. 齊師及燕戰于泃水，齊師遁. 」
「鎬在上林菀中. 有細柳聚. 有蘭池. 有曲郵. 有杜郵. 霸陵有枳道亭. 」
形
「枳枸樹，高大如白楊，所在皆有. 子著支端，支柯不直. 啖之甘美如飴，八九月熟. 江南特美. 」
「枳椇，葉似柳，子似珊瑚. 其味如蜜. 十一月熟，樹乾者益美. 出南方. 大如指頭. 」
「木如橘而小，高五、七尺. 葉如橙，多刺. 春生白花，至秋成實. 七月、八月採者為實，九月、十月採者為殼. 」
「實形拳曲，核在實外，味甜美如餳蜜. 」
醫
「春三月加枳實，減白朮，共六味. 」
「夏三月加生姜三分，枳實五分，甘草三分，共八味. 」
可辨太陽病：「⋯⋯生薑五兩，切，味辛溫；枳實四枚，炙，味苦寒；大棗十二枚，擘，甘溫；大黃二兩，味苦寒. 」
可治產婦腹痛：「師曰：產婦腹痛，法當以枳實芍藥散，假令不愈者，此為腹中有乾血著臍下，宜下瘀血湯主之. 亦主經水不利. 」
可療嗽病：「茯苓、人參、白朮各三兩，枳實二兩，橘皮二兩半，生姜四兩. 」
可辨陽明脈：「小承氣湯方：大黃四兩；厚朴二兩，炙，去皮；枳實三枚大者，炙. 」
可治水氣病：「心下堅，大如盤，邊如旋盤，水飲所作，枳朮湯主之. 枳朮湯方：枳實七枚，白朮二兩. 」
可治黃疸：「梔子十四枚，大黃二兩，枳實五枚，豉一升. 」
可辨少陰病脈：「四逆散方：甘草，炙，甘平；枳實，破，水漬炙乾，苦寒；柴胡，苦寒；芍藥，酸，微寒. 」
可治吐穢：「大黃四兩；厚朴二兩，炙；枳實大者三枚，炙. 」
文
「我有枳棘，岑君伐之，我有蟊賊，岑君遏之，狗犬不驚，足下生佚，含哺鼓腹，焉知凶災，我嘉我生，獨丁斯時，美哉岑君，於戲在茲. 」
「節重履險，操貴有恆，二樹保榮，四運齊能，在質惟美，于味斯弘，異分南域，北則枳橙. 」
「⋯⋯思歸誠久矣，到此是終焉. 籬援叢芳枳，庭除繞碧鮮. ⋯⋯」
「逾枳棘之籬，則有掛柱之患；登椒桂之圃，則有榮華之芳. 」
「題彼泰山，鬱確其高，梁甫回連，枳棘充路. 陟之無緣，將伐無柯，患茲蔓延，惟以永歎，涕霣潺湲. 」
「揵六枳而為籬兮，築蕙若而為室；播蘭芷於中廷兮，列杜衡於外術. 」
「貪枉兮黨比，貞良兮煢獨. 鵠竄兮枳棘，鵜集兮帷幄. 」
據
分類:柑橘屬
尋於網際
《尋於網際》，韓劇，萬般電視網作. 二零一九年映. 林秀晶、張基龍、李多熙、全慧珍主演.
分類:萬般電視網水木劇
北條政子
源賴朝妻北條氏. 名政子，遠江守時政長女也. 早失母，為後母所養. 永曆初，賴朝坐父義朝事，流于伊豆. 通伊東祐親女，生男. 祐親懼獲罪. 祐親後妻素惡其女，頗離間之. 終欲殺賴朝. 賴朝遁于北條，依時政. 聞時政多女，欲以書挑之，竊訪其姣醜. 或曰：「長女，前妻所生，有姿色. 末女，後妻所生，容態不如也. 」賴朝以曏遭祐親之怒，由後毋之言. 欲通後妻之所生，而免離間之患. 因安達盛長通書次女. 盛長度情好不終，而又與時政忤，乃毀其書，改寫致長女. 即政子也. 先是，次女夢身登峻嶺，袖日月，手持橘枝垂實. 寤而疑之，問政子. 政子頗識故事，憶日葉酢媛命瞰橘生景行帝，【按日本紀，帝遣田道間守於常世國，求橘. 帝崩. 明年始得橘而歸. 差與本書異. 然古來相傳，或有此說. 今一從舊文. 】心欲奪之為己瑞. 乃紿曰：「是凶夢也. 且我聞之：『吉夢三年不告人，凶夢七日不告人. 不然殃咎至矣. 』今汝妄說，非警戒之道也. 」次女大懼，請為禳之. 政子曰：「夢有轉移之法，謂賣與之人也. 」曰：「目不可睹，手不可捉，誰肯買之？」憂戚形于色. 政子熟視久之曰：「我為汝買之. 」曰：「娣不自惜，恐不利於姊. 」曰：「買者無咎，賣者免禍，所謂轉移之法也. 」乃出唐鏡一枚、衣一襲償之. 唐鏡，家世相傳為寶. 時政最愛政子，以故與之. 次女大喜過望. 是夕，政子夢白鳩銜金函來. 啟之則賴朝書也. 旦而書至，遂私通焉. 【曾我物語. 】政子時年二十一. 時政宿衛京師，罷歸，道與目代平兼隆俱. 兼隆者清盛之疏屬也，乃許以與長女. 而聞其與賴朝通，大驚. 既而以為：「源郎器局非凡，足相倚重. 且其曾祖姑適源豫州，生義家及諸子. 迄今蕃衍，此安知非吉兆乎. 」然畏負約被訴，陽為不知，遂歸兼隆. 政子即夜逃山中，密告賴朝. 賴朝往與居焉. 兼隆搜索不能得，時政亦不問. 【曾我物語、源平盛衰記. 】及賴朝起兵，使避而匿於走湯山. 久之，生賴家、實朝，及二女.
政子性妬忌，賴朝畏憚之. 賴家幼從賴朝獵富士野，射中鹿. 賴朝大喜，遣梶原寮高報政子. 政子不悅曰：「兒雖幼穉，為將家子. 而獲原野之一禽，何煩專使之為？」景高慚而退. 賴朝薨，賴家襲職，政子薙髮為尼. 既而時政以外家頗有威重，與大江廣元、三善康信等，參覈軍政而與奪之權，時政獨專之. 賴家長而荒淫，親昵群小，疏斥宿舊. 賴朝常禮遇諸黨，稱呼不名. 如長清義時，稱加加美江馬. 賴家動輒名之. 政子觸事戒敕，不能悛. 嗣五年而病，恍惚失度. 政子強使辭位. 以關東廿八國地頭總守護其子一幡，關西卅八國地頭傳弟實朝. 一幡外祖比企能員，怨其減割，圖殺實朝及時政，密啟賴家. 賴家頜之. 政子隔帳聞其語，遽告時政. 時政夷滅能員，並殺一幡，立實朝，幽賴家于修禪寺. 賴家病愈，致書政子，請以親書近臣充給使. 不許，且禁通書. 【東鑑. 】建保六年，政子詣熊野，遂至京師，敘從三位. 【東鑑、愚管鈔. 】初從賴朝抵京師，至此將復巡視靈場. 後鳥羽帝欲召見之. 辭以：「邊鄙老尼，不習覲禮. 」不謁而歸. 【東鑑. 】數月，進從二位. 【東鑑、愚管鈔. 】及實朝為賴家子公曉所殺，鎌倉無主帥. 賴朝姪阿野冠者時元，政子之甥也. 乘釁聚兵駿河，圖遙宣旨管關東. 政子命義時擊殺之，遂與義時協議，奏請京師. 擇冷泉宮六條宮一人為將軍. 丕許，遂迎左大臣藤原直家子賴經立之. 年甫二歲，政子專決政事. 【東鑑. 】使菅原為長以國字譯貞觀政要，以為法則. 【臥雲日鉾錄、機談治要. 】嘉祿元年，薨. 年六十九. 【東鑑脫漏. 】
男
縮圖|男 男者，人之陽性、雄性也. 「男」者謂人，非他動物也. 凡男，其基因組中有一X染色體，有一Y染色體. 長男常有鬚、喉結，女多無也；男聲常低於女.
分類:性別
漢孝景皇帝
三年，晁錯議削藩，從之. 吳、楚、趙、膠東、膠西、濟南、淄川七國叛，號曰「誅晁錯，清君側」. 群臣議以錯首謝諸侯，腰斬之. 吳王稱帝，帝命周亞夫擊之，三月而平，史稱七國之亂. 天下復定，削諸侯支郡及百官，由是稍弱.
帝尚樸素，仁厚愛民. 繼文帝無為之政，外和匈奴，內減租稅，三十稅一，史上罕聞. 民安樂富足，國庫充盈，下開武帝極盛之世. 史稱文景之治.
後元三年崩，葬陽陵. 太子徹嗣立.
後免驛
後免驛者，土讚路並土佐黑潮鐵道阿佐路之候也. 處扶桑高知縣南國市驛前町.
分類:土讚路 分類:阿佐路 分類:日本鐵道驛
魏延
漢南鄭侯魏延字文長，義陽人也. 以部曲隨劉備入蜀，數有戰功，遷牙門將軍.
成於漢中
建安二十三年，備為漢中王，遷治成都，當得重將以鎮漢川，眾論以為必在張飛，然王拔延為督漢中鎮遠將軍，領漢中太守，一軍盡驚. 王大會群臣，問延曰：「今委卿以重任，卿居之欲云何？」延對曰：「若曹操舉天下而來，請為大王拒之；偏將十萬之眾至，請為大王吞之. 」備稱善，眾咸壯其言. 備踐尊號，進拜鎮北將軍.
建興元年，封都亭侯.
北伐中原
建興五年，丞相亮駐漢中，更以延為督前部，領丞相司馬、涼州刺史，
建興八年，使延西入羌中，魏後將軍費瑤、雍州刺史郭淮與延戰於陽谿，延大破淮等，遷為前軍師征西大將軍，假節，進封南鄭侯.
延每隨亮出，輒欲請兵萬人，與亮異道會於潼關，如韓信故事，亮制而不許. 延常謂亮為怯，歎恨己才用之不盡. 延既善養士卒，勇猛過人，又性矜高，當時皆避下之. 唯楊儀不假借延，延以為至忿，有如水火.
奪權之爭
建興十二年，亮出北谷口，延為前鋒. 出亮營十里，延夢頭上生角，以問占夢趙直，直詐延曰：「夫麒麟有角而不用，此不戰而賊欲自破之象也. 」退而告人曰：「角之為字，刀下用也；頭上用刀，其凶甚矣. 」
秋，亮病困，密與長史楊儀、司馬費禕、護軍姜維等作退軍節度，令延斷後；若延或不從命，軍便自發. 亮薨，延與禕曰：「丞相雖亡，吾自見在. 府親官屬便可將喪還葬，吾自當率諸軍擊賊，云何以一人死廢天下之事邪？且魏延何人，當為楊儀所部勒，作斷後將乎！」因與褘共作行留部分，令褘手書與己連名，告下諸將. 褘紿延曰：「當為君還解楊長史，長史文吏，稀更軍事，必不違命也. 」褘出門馳馬而去，延尋悔，追之已不及矣. 延遣人覘儀等，遂使欲案亮成規，諸營相次引軍還. 延大怒，攙儀未發，率所領徑先南歸，所過燒絕閣道. 延、儀各相表叛逆，一日之中，羽檄交至. 後主以問侍中董允、留府長史蔣琬，琬、允咸保儀疑延. 儀等槎山通道，晝夜兼行，亦繼延後. 延先至，據南谷口，儀等令何平在前禦延. 平叱延先登曰：「公亡，身尚未寒，汝輩何敢乃爾！」延士眾知曲在延，莫為用命，軍皆散. 延獨與其子數人逃亡，奔漢中. 儀遣馬岱追斬之，致首於儀，儀起自踏之，曰：「庸奴！復能作惡不？」遂夷延三族.
延原意不北降魏而南還者，但欲除殺儀等. 平日諸將素不同，冀時論必當以代亮. 本指如此. 不便背叛.
議
楊戲贊：「文長剛粗，臨難受命，折衝外禦，鎮保國境. 不協不和，忘節言亂，疾終惜始，實惟厥性. 」
陳壽曰：「魏延以勇略任……覽其舉措，跡其規矩，招禍取咎，無不自己也. 」
女
分類:性別
慶尚北道
慶尚北道，簡曰慶北，大韓民國之道也，位其東南，首府安東市. 鄰慶尚南道、大邱廣域市、全羅北道、忠清北道、江原道、蔚山廣域市.
孫堅
吳武烈皇帝，姓孫氏諱堅字文臺，漢吳郡富春人，蓋孫武後也.
堅少為縣吏. 年十七，與父共乘船至錢唐，會海賊胡玉等掠取賈人財物，於岸上分之. 行旅皆住，船不敢進. 堅謂父曰：「此賊可擊，請討之. 」父日：「非爾所圖也. 」堅操刀上岸，以手東西指麾，若分兵以捉賊狀. 賊望見，以為官兵捕之，即散財物而走. 堅追斬得一人以還，由是顯聞.
熹平元年，會稽妖賊許昌起於句章，僭號陽明皇帝，其子韶煽動諸縣，眾以萬數. 堅以郡司馬募召精勇，得千餘人，合諸州郡討破之. 揚州刺史臧旻列上功狀，詔除堅監瀆丞，數歲徙盱眙丞，又徙下邳丞.
靈帝崩，卓擅朝政，橫恣京城. 諸州郡興義兵以討卓，堅舉兵響應. 荊州刺史王睿素遇堅無禮，堅殺之. 比至南陽，聚數萬人. 南陽太守張咨聞軍至，晏然自若. 長沙主簿入白堅：「南陽太守稽停義兵，使賊不時討，請收出案軍法從事. 」便牽咨於軍門斬之. 郡中震慄，無求不獲. 前到魯陽，與袁術相見. 術表堅行破虜將軍，領豫州刺史，遂治兵於魯陽城. 卓遣步騎數萬逆堅，輕騎數十先到. 堅方行酒談笑，敕部曲整頓行陳，無得妄動. 後騎漸益，堅徐罷坐，導引入城. 乃謂左右曰：「向堅所以不即起者，恐兵相蹈藉，諸君不得入耳. 」卓兵見堅士眾甚整，不敢攻城，乃引還. 是時，或間堅於術，術不與堅軍糧. 堅移屯梁東，大為卓軍所敗，與數十騎潰圍而出. 堅常著赤幘，乃脫幘令親近將祖茂著之. 卓騎爭逐茂，故堅從間道得免. 茂困乏，下馬，以幘冠塚閒燒柱，因伏草中. 卓騎望見，圍繞數重，定近覺是柱，乃去. 堅收兵，合戰於陽人，大破卓軍，梟其都督華雄等. 陽人去魯陽百餘里，堅夜馳見術，畫地計較，曰：「所以出身不顧，上為國家討賊，下慰將軍家門之私仇. 堅與卓非有骨肉之怨也，而將軍受譖潤之言，還相嫌疑！」術踧踖，即調發軍糧，堅還屯. 卓憚堅猛壯，乃遣將軍李傕等來求親. 堅曰：「卓逆天無道，蕩覆王室. 今不夷汝三族，懸示四海，則吾死不瞑目. 豈將與乃和親邪？」復進軍大谷. 卓尋徙都西入關，焚燒雒陽. 堅乃入雒，修諸陵，平塞卓所發掘. 訖，引軍還，住魯陽.
堅四子：策、權、翊、匡. 權既稱尊號，諡堅曰武烈皇帝.
於札內驛
於札內驛者，札沼路之候也. 處扶桑北海道樺戶郡浦臼町字於札內.
分類:札沼路 分類:日本鐵道驛
良人之憾
《良人之憾》（），韓劇，文化廣播戲劇臺作. 二〇一五年映. 楊真誠、魯敏宇、鄭允鶴、韓惠琳、朴真珠、金慧渲主演.
分類:韓國電視劇
建興 (蜀漢)
建興者，乃三國之時漢帝劉禪之年號也. 時十五年.
梳雙十五驛
SS15驛者，格拉那再也路之候也. 處馬來西亞雪蘭莪州梳邦再也SS15區. 「SS」，「梳邦雙威」之簡.
分類:格拉那再也路 分類:馬來西亞鐵道驛
薛瑩
薛瑩字道言，漢沛郡竹邑人，吳策士綜次子也. 初為秘府中書郎. 孫休即位，為散騎中常侍. 數年，以病去官.
孫皓初，為左執法，遷選曹尚書，及立太子，又領少傅. 建衡三年，皓追歎瑩父綜遺文，且命瑩繼作. 瑩獻詩一首. 是歲，何定建議鑿聖谿以通江淮，皓令瑩督萬人往，遂以多盤石難施功，罷還，出為武昌左部督，後定被誅，皓追聖谿事，下瑩獄，徙廣州. 右國史華核上疏曰：
此週拙荆擬出牆 (韓國電視劇)
《此週拙荆擬出牆》，韓劇，中央東洋廣播公司作. 二零一六年映. 李善均、宋智孝、權寶雅主演.
薛瑩
皓遂召瑩還，為左國史. 頃之，同郡繆禕以執意不移，為群小所疾，左遷衡陽太守. 既拜，又追以職事見詰責，拜表陳謝. 時法政多謬，舉措煩苛，瑩每上便宜，陳緩刑簡役，以濟育百姓，事或施行. 遷光祿勳.
此週拙荆擬出牆 (韓國電視劇)
分類:中央東洋廣播公司金土劇
薛瑩
天紀四年，晉征吳，皓奉書司馬伷、王渾、王浚請降，其文，瑩所造也. 瑩既至洛陽，特先見敘，為散騎常侍，答問處當，皆有條理. 太康三年卒. 著書八篇，名曰《新議》.
據
分類:孫吳列傳
澎湖縣
澎湖縣，舊稱平湖、彭湖、漁翁島、西瀛，中華民國臺灣省縣也，治馬公，統澎湖群島，四面環海，在臺海之東. 口十萬五千.
史
雍正五年，澎湖廳立，屬清福建.
甲午之役後，日本轄之.
一九四五年，中華民國理澎湖列島，置縣.
政區
分類:澎湖縣
王月
王月，一作王月生，字微波，明人，乃朱市名姬. 善楷書，畫蘭竹水仙，會吳歌，好茶.
分類:明列傳
香港島
香港島，略稱港島，香港三大區之一也. 道光二十一年割予英國，歷百五十六年而還. 口逾百萬，合全港百分之十有九.
王豐
王豐，字厚生，清山陰人. 工書法，善篆刻. 兼畫蘭、竹、花卉.
香港島
昔香港開埠，英人建維多利亞城於島，分設四環，即西環、上環、中環、下環. 迄於今日，仍政樞之所在. 行政、立法、司法三權比鄰，行政在金鐘、立法在中環、司法在金鐘、中環.
梳雙十八驛
SS18驛者，格拉那再也路之候也. 處馬來西亞雪蘭莪州梳邦再也SS18區. 「SS」，「梳邦雙威」之簡.
分類:格拉那再也路 分類:馬來西亞鐵道驛
王豐
引據
分類:清列傳
正陽門東驛
正陽門東站，通稱京奉鐵路正陽門東站，始建於清光緒二十七年，乃京奉鐵路所發軔. 位於北京正陽門瓮城東側，故名. 今辟爲中國鐵道博物館.
己亥大疫
己亥大疫，中土謂之新型冠狀病毒傳染疫情 ，世衛名二〇一九冠狀病毒病疫情 ，或謂嚴重特殊傳染性肺炎疫情.
發隱於己亥十一月初六. 十三日先例是載，始錄定症. 庚子正月初六，世衛會誡諭萬國 ；二月二十，宣疫横天下. 迄辛丑孟夏，世界染疫者逾五億，死者六百萬有奇，蓋百亡其三. 癸卯年三月十六，宣此疫無復横行天下.
己亥年
十一月初六，癘肇漢口. 十三日，初有染者就醫，辨疫症. 又十日，遍.
十二月初七晨，鎮疫署遣人至，採樣五百八十五. 十三日亥時，揭曰病毒得焉，名新型冠狀病毒. 乃復診人，檢核酸，顯者十五例，而病毒獲諸其一. 宣曰，微觀新冠之邪，形若非典，而原病則不然，蓋形類而神殊.
廿六夜，醫學家受央視訪，曰：夫癘氣相傳乎人者，必然也. 遂坐實. 先是，有二人，歷未涉，而其家族過焉，乃染. 醫者十四人嘗視病人，已而罹病. 信矣，之流行也. 遂勸勿過焉.
廿七日，勸民謹出入. 廿九日巳時封城，屏絕車馬. 、、三省行戒備，列甲等.
庚子年
正月初六，世衛會議警萬國.
十六日，云：病毒之伏病不發二十四日為極，染者未必見熱證，邪亦敷散於肠胃. 然十九日，云，邪伏二十四日而表者，為異案 莫壹論之. 是日，病例越非典.
十八日，世衛會名此病二零一九冠狀病毒病. 同日，國際病毒分類委員會名此病毒以沙士乙病毒.
十九日，行戰時制治.
三月初十染此疾者逾百萬.
中土之發病人數日減，初聞喜報，日懈. 三月十一，警曰：「邪病未拔，捷報未傳，凡倫莫測. 」
三月廿三，染此疾者二百万，四月初五，錄拔三百萬. 十六日，錄拔四百萬.
四月廿一，世衛會宣：庶幾邪瘴恆在. 曰：疫苗莫攻，適如甲愈堅，則兵益銳，乃使一而敵，再而衰也.
閏四月廿一，北京、染者迭見，京因行普篩. 采檢，得癘俎上，其素以斫鮭魚肉云.
八月十二，天下病死者破百萬.
八月十九，印度首現變異株. 此變異株遠易染於原始株.
十二月十五，天下染疫者破億，死者逾二百一十五萬.
辛丑年
十月二十，南非首現變異株. 經數日，世衛會宣重點關注之變異. 此變異株极易染，遠甚於變異株.
十一月廿九，因染疫之烈，染疫者逾億.
十二月初五，天下染疫者逾三億，死者逾五百萬.
十二月十二，世衛會薦新療法有二. .
十二月十八，世衛會鎮疫委議慷慨旅者之便.
壬寅年
三月廿七，世衛會宣横行天下.
十一月十四，中土發文「新十條」，寛防疫之舉. .
十二月初四夜，中土宣調疫級自「乙類甲管」至「乙類乙管」於十七日. 通關亦不設限. 易名「新型冠狀病毒肺炎」至「新型冠狀病毒感染」.
十二月二十九，世衛會發言人卡拉·德賴斯代爾宣議己亥大疫是否仍需警萬國，於癸卯年正月初六.
癸卯年
二月十九，染疫者逾六億，死者逾六百萬.
三月十六，世衛會宣己亥大疫無復警萬國.
研
庚子年正月十四，華南農業大學佈告曰，疫邪或客鯪魚為介.
次日，鎮疫組告曰：邪毒乘氣溶膠 而氤氳. 同日，世衛會辦事處報曰病毒克濕、熱.
二十，偕佈告曰：此疾者，邪毒可遺糞中，疑糞濺及口，得之者病，謂之糞口傳播.
議非
初，病見端倪，有醫者八，以告故人同窗，勸謹防具，尋發於網. 方是時，病未定讞，一旦流言四起，黎庶驚惶，恐難輯寧，是為朝中夙忌，有差役戒之，判為謠諑. 庚子年正月十四，八君子之一李文亮病篤而逝，官民同傷.
孫紹
孫紹者，策子也. 策弟權稱尊號，封吳侯，後徙上虞侯. 卒，子奉嗣.
吳末帝時，訛言謂奉當立，誅奉死.
端午
端午，五月節，初五日為五月單五，蓋端字之轉音也. 端午以前，世家大族，皆以粽相饋貽，副以櫻桃、桑椹、荸薺、桃杏及五毒餅、玫瑰餅. 其供佛祀先者，則以粽、櫻桃、桑椹為正供，亦薦其時食之義也.
和寒驛
和寒驛者，宗谷路之候也. 處扶桑北海道上川郡和寒町字北町.
分類:宗谷路 分類:日本鐵道驛
世界衛生組織
世界衛生組織，聯合國之司於公共衛生者也. 司公共衛生者，作於各國之間，世界衛生組織爲至大者. 立於一九四八年. 總部在瑞士日內瓦，與國一百九十四. 其宗旨，健康世人也.
沿革
設立於一九四八年， 昔爲衛生聯盟，隸屬國際聯盟.
朱博
朱博，字子元，漢杜陵人.
太和 (曹魏)
太和者，乃三國之時魏明帝之年號也. 時七年.
朱博
傳
家貧，少時給事縣為亭長，稍遷為功曹，剛直好義，好交遊. 時前將軍蕭望之子育、御史大夫陳萬年子咸由公卿子著材知名，博皆與之相善. 陳咸為禦史中丞，以泄禁中之言而罪，系獄. 朱博辭官，潜步至廷尉府中，得咸之獄. 咸被拷問，傷重，博偽醫於獄，得見陳咸，盡得其所犯之罪. 卒免咸者死. 咸得論出，而朱博以事名.
尼赫魯
縮圖 尼赫魯者，印度獨立後首任總理也. 一八八九年誕安拉阿巴德. 一九六四年卒，年七四.
朱博
傳
成帝時，曆位冀州刺史、琅琊太守、左馮翊、大司農、犍為太守、光祿大夫、廷尉、後將軍. 哀帝時，為京兆尹、大司空、御史大夫. 建平二年，博以劾丞相孔光，遂為丞相，封陽鄉侯. 其為人儉廉，敢誅殺，而賓客滿門. 以附傅太后，劾大將軍傅喜，為帝遣廷尉問之，博乃自殺.
九尾狐依人
《九尾狐依人》，韓劇，首爾放送作. 二〇一〇年映. 李昇基、新慜娥、魯敏宇、朴秀珍主演.
朱博
引據
《漢書·薛宣朱博傳》
尼赫魯
分類:印度共和世家
朱博
引據
分類:漢列傳
九尾狐依人
分類:首爾放送特別劇
稚內驛
稚內驛者，宗谷路之候也. 處扶桑北海道稚內市中央三丁目.
分類:宗谷路 分類:日本鐵道驛
醫院
醫院，行醫之地也. 分私立，公立醫院. 行醫者称大夫、醫士.
靜御前
靜御前，都下白拍子也，源義經妾畜之. 土佐房昌俊至京師，義經疑其圖己，召而詰之. 既而事釋. 其夕，義經謂曰：「我自昏心動，意昌俊至乎. 」靜曰：「然街衢塵起，人行劻勷. 不可無警. 」乃潛遣兩童詗之，久而不還. 又遣一婢，少選歸報曰：「兩童既斃於門外. 」鞍馬數十匹，將騎而發. 夜既三皷，昌俊至. 義經曰：「是不足介意. 」執刀將起. 靜曰：「小敵不可侮. 」乃進甲冑弓矢. 義經射而退之. 【源平盛衰記、平家物語. 】及義經去京師，從匿吉野山. 山僧將攻之. 義經賜靜金寶而別，使雜色護送. 雜色等奪金寶，棄靜而去. 山僧捕送京師. 北條時政具狀報之. 賴朝召致鎌倉，問義經所在. 靜固陳不知，然猶以其有身留之. 賴朝妻政子聞靜善歌舞，欲召而觀之. 稱疾不至，哀訴曰：「妾本賤流，不足自惜. 然已充豫州之後房，而今豈示恥於稠人哉？」政子頻請不止. 既而賴朝與政子詣鵝岡社，召靜命之. 靜固辭曰：「妾今日不堪離別之悲，寧有意歌舞乎？」賴朝強之再三乃舞. 工藤祐經撾皷，畠山重忠擊銅拍子. 靜先唱和歌曰：「吉野山（與志乃也末），峰の白雪（美彌乃志良由幾），踏み分けて（不美和計天），入りにし人の（以里珥志比登乃），あとぞ戀しき（阿登曾古比志幾）. 」次歌離別曲，又唱曰：「倭文や倭文（志豆也志豆），靜の苧環（志豆乃遠駄末幾），繰返し（玖里加陪志），昔を今に（牟加志遠以末珥），成す良し（奈寸與志）もがな（毛加奈）. 」聲態絕妙，眾皆感愴. 賴朝不懌曰：「咄哉此女子！今日神前奏歌舞，應頌關東萬歲，而反慕叛人！歌離別曲何耶？」政子曰：「君昔為流人日，密結終身之約. 妾父憚時勢，為防禁之. 妻暗夜冒雨奔于君所. 及君舉義旗於石橋，妾獨留伊豆山，而不知其存亡，日夜思念. 今彼若忘豫州之恩，而不戀慕者，固非貞女之操. 情動于中而形于外，公宜矜恕. 」賴朝乃推衣於簾外，以為纏頭. 工藤祐經、梶原景茂等，就靜僑舍飲燕. 靜母磯禪師亦佐酒. 景茂乘醉，以微辭挑靜. 靜垂涕曰：「豫州鎌倉殿之連枝，我即其侍妾. 卿已為其家人. 豫州若在，卿等豈得見我. 」景茂媿屑. 既而生男子，賴朝命安達清經，棄之由比浦. 靜號哭不與. 清經奪去殺之，放還靜於京師. 政子憐而遺之，賜齎頗多. 【東鑑】
盧武鉉
縮圖|盧武鉉像 盧武鉉，第十六任大韓民國大統領. 西曆一九四六年生，慶尚南道金海郡進永邑人. 其先本光州人. 一九八八年，金泳三薦舉入政界. 二〇〇九年，投崖自盡.
生涯
盧武鉉, 一九四六年誕於慶尙南道金海市烽下村以季, 父盧判石, 母李順禮也.
昆盧英鉉, 仲盧健平.
父母貧, 渠不經險多事.
爲爲判事, 辦學, 挑事法考詩, 畢境合格.
初爲判事, 但有貧, 轉職而爲辯護事.
渾天說
渾天說曰︰「天之形狀似鳥卵. 地居其中、天包地外. 猶卵之裹黃. 圓如彈丸. 故曰渾天. 言其形體渾渾然也，其術以為天半覆地上，半在地下. 其天居地上見者，一百八十二度半強，地下亦然. 北極出地上三十六度，南極入地下亦三十六度，而嵩高正當天之中極也. 」
言天者：「惟渾天最密. 天包地外，地居天中，雖實體小大懸殊而輪周，內外符合. 今略舉形似，姑為大小兩圜，人物切附小圜而生，隨所在而上戴. 大圜則為天頂，其下對衝則地底也. 折取其半，而直貫天地之中心為橫線，曰地平. 則地半與天半相應處也. 天自東徂西，健運不息，有不動處為其樞紐，曰北極、南極. 南北極之中橫帶天紘，古稱赤道，以限東西之經度，如瓜之有輪，而南北極則兩端之蔕也. 中土所見，北極恆出地而高，南極恆入地而隱. 兩極既出入於地平，其赤道遂斜倚於南方，於是有北極出地高度，又有赤道在午位地平上高度，有北極距天頂之度，又有赤道距天頂之度，度如弧背，蓋天家以勾股推之則為直線之邊，以弦長當弧背，故不若渾天之密. 又大圜消息，理可互求. 知北極出地高弧，即知赤道距天頂之度. 知赤道地平上高弧，即知北極距天頂之度. 舉一反三，實為易簡云. 」
聖誕節雪至乎
《聖誕節雪至乎》，韓劇，首爾放送作. 二〇〇九年映. 高洙、韓藝瑟、宋鍾鎬、鮮于善、金秀賢主演.
分類:首爾放送特別劇
互聯網第一交響曲
《互聯網第一交響曲「英雄」》，交響曲也，譚盾所創，二〇〇八年作，優管首演天下. 時邀曰辦優管交響樂團於次年，故作成. 先有倫敦交響樂團為範，傳於優管，以徵樂人. 二〇〇九年四月十五日，優管樂團首演於紐約卡內基大廳.
後，有邀香港中樂團，奏之以中樂. 樂團指揮周熙杰，纂譜奏之，名《網路交響曲—英雄》，亦傳優管. 至二〇一〇年一月，譚盾親操樂團，首演於香港大會堂.
「英雄」名之，範貝多芬也，亦有同名之作也，亦可見二曲有旋律之侔. 又用車輪鼓、輪轂罩為擊器，曰煞車鼓、鑼. 盾得感於修車房，而欲添平居所聞於曲，使人津而樂之.
蘇通長江大橋
蘇通長江大橋，跨揚子江，近海. 南北接南通、常熟二邑，殊為通途. 主跨凡八千二百米，延二千又八十米，以其式斜拉冠當世. 二〇〇七年六月告竣，蓋今世中土，跨「長江」之大橋者，計五十有六矣.
它引
[[Category:橋]]
英迪拉·甘地
縮圖 英迪拉·甘地為尼赫魯之女，二拜總理. 人稱「天竺鐵娘」. 一九八四年卒，年六六. 分類:印度共和世家
薩拉查
縮圖 薩拉查者，葡國獨夫也. 一八八九年誕維塞烏. 一九三二至一九六八年官拜國相. 一九七〇年卒於里斯本.
分類:葡萄牙世家
喜入驛
喜入驛者，指宿枕崎路之候也. 處扶桑鹿兒島縣鹿兒島市喜入町.
分類:指宿枕崎路 分類:日本鐵道驛
代數數
代數整數者，隅為一之整數多項式之根也.
史
劉維爾於一八五一年首得超越數，曰劉維爾常數（）. 朗伯證圓周率為無理數，猜想圓周率與歐拉數皆超越數也.
一八七三年，埃爾米特得證歐拉數為超越數. 翌年，康托爾得證代數數集為可數集，而實數集不可數，故超越數遠多於代數數也.
一九零零年，林德曼得證圓周率為超越數. 困繞疇人千年之古希臘改圓為方題，終證無解.
希爾伯特廿三題之七，謂若甲（a）乙（b）皆代數數而乙亦無理數者，則甲之乙乘方（ab）為超越數，於一九三四年得證.
侯延廣
侯延廣，宋汾州平遙人. 侯益之孫，仁矩之子.
代數數
性
代數數之加減乘除，亦代數數也，故代數數集為一域.
侯延廣
傳
晉開運三年生. 驍勇善射，以蔭補西頭供奉官，嘗隨黨進討太原，後為護延州軍兼緣邊巡檢. 西北有邊患，遷崇儀副使，充同、鄜、坊、延、丹緣邊都巡檢使. 到官，胡人聞之不敢為寇. 淳化二年，李繼遷擾夏臺，以延廣為獎州刺史、知靈州，從李繼隆率師問罪，逐繼遷，留西北，拜延州鈐轄、同知州事兼緣邊都巡檢使，受誣而去官，其後，繼遷複為之寇，複鎮靈州，拜寧州團練使、知靈州兼兵馬都部屬，至道二年，病，卒於任.
代數數
代數閉包
一整數多項式，若無分數解，則作一偽根. 并入分數域，得一新數域. 遁此法延伸至無限，得一域，曰分數之代數閉包，即代數數域. 故代數數者，分數以代數法引伸之極限也.
問
圓周率與歐拉數之和、差、積、商、乘方，代數數耶？未知也.
侯延廣
引據
《宋史·列傳第十三》
分類:宋列傳
穎娃驛
穎娃驛者，指宿枕崎路之候也. 處扶桑鹿兒島縣南九州市穎娃町郡.
分類:指宿枕崎路 分類:日本鐵道驛
張居正
居正頎面秀眉目，鬚長至腹. 勇敢任事，豪傑自許. 然沉深有城府，莫能測也. 遷右中允，領國子司業事. 與祭酒高拱善，相期以相業. 尋還理坊事，選侍裕邸講讀. 尋遷右諭德，進侍講學士，領院事. 徐階代嚴嵩為首輔，傾心委居正. 世宗崩，階草遺詔，引與共謀. 尋遷禮部右侍郎，入閣. 充《世宗實錄》總裁，進禮部尚書兼武英殿大學士，加少保. 高拱主封俺荅，居正贊之. 加太子太傅. 六年滿，加少傅、吏部尚書、建極殿大學士. 以遼東戰功，加太子太師.
和市成，加少師，與馮保共逐拱，遂為首輔，加左柱國，進中極殿大學士. 居正為政，以尊主權、課吏職、信賞罰、一號令為主. 雖萬里外，朝下而夕奉行. 自是，政體為肅. 六載滿，加特進. 父卒，帝遣中官慰問，然未嘗有意留之，而居正自以握權，久恐一旦去，他人且謀己，戶部侍郎李幼孜因倡諛辭言：「帝沖年不可一日無相公. 」遂以奪情說進，居正陽上書，請守制而使馮保固留之，以青衣、素服、角帶入閣治政. 帝舉大婚禮，居正有服不當與，太后亦疑之，使人問居正，居正曰：「居正受上恩厚，赴湯火不辭，暫即吉何傷. 」遂披紫橫玉以從事，時帝顧居正，益重稱元輔張少師先生，待以師禮，居正亦自負為帝者師，人謂居正傲上而顧不免卑於馮保云. 十二載滿，加上柱國太傅.
無何，居正病. 帝頻頒敕諭問病，大出金帛為醫藥資. 遼東大捷聞，進太師，以病革疏乞歸，訃聞諡文忠. 御史羊可立追論，居正構遼庶人憲㸅獄. 庶人妃因上疏辨冤，曰：「庶人金寶萬計，悉入居正府. 」帝命籍其家，削其官. 其弟都指揮居易、子編修嗣修，俱發戍煙瘴地. 熹宗時廷臣稍稍追述之，詔復故官.
著有《尚書直解》八卷，《四書直解》三十六卷行世.
尻手驛
尻手驛者，南武路之候也. 處扶桑神奈川縣川崎市幸區南幸町三丁目.
分類:南武路 分類:日本鐵道驛
柴紹
柴紹，字嗣昌，唐晉州臨汾人.
幼趫捷有勇力，任俠聞於關中. 補隋元德太子千牛備身. 高祖妻以女平陽昭公主. 累从秦王征伐，以功封霍國公，拜右驍衛大將軍. 吐谷渾與党項俱來寇邊，命紹討之. 虜據高臨下，射紹軍中，矢下如雨. 紹乃遣人彈胡琵琶，二女子對舞，虜異之，駐弓矢而相與聚觀. 紹見虜陣不整，密使精騎自後擊之，虜大潰，斬首五百餘級. 貞觀中出為華州刺史，改封譙國公. 十二年卒，贈荊州都督，諡襄.
中央廣播電視總臺
中央廣播電視總臺者，中華人民共和國之國營電視司也，中國中央電視臺、中央人民廣播電臺及中國國際廣播電臺所合立也.
沿革
分類:中華人民共和國藝文
苗栗市
苗栗市，苗栗府治，處苗栗縣正中，口八萬餘，次於頭份市.
久地驛
分類:南武路 分類:日本鐵道驛
洋樂
有譜記法，定音高緩急，示節奏拍子，亦有飾音，通淺疏者而示之. 又有力變，蓋心領神會而少書之. 洋樂者，器樂為盛，不以歌曲為首，頗異風行之流也.
徵
洋樂多變，歷以諸代，難有共徵. 唯可比諸類之樂，列洋樂獨有之徵也.
虞世南
虞世南，字伯施，唐越州餘姚人，荔子，世基弟.
出繼叔父寄為後，少受學顧野王，十餘年精思不倦. 文章瞻博，仕陳入隋，為秘書郎. 煬帝疾其峭正，弗甚用. 唐太宗為秦王時，延為十八學士. 仍授弘文館學士. 貞觀時改秘書監，封永興縣公. 世南貌儒謹，而誌性抗烈，議論持正. 太宗嘗稱世南有五絕：一曰德行，二曰忠直，三曰博學，四曰文辭，五曰書翰. 以銀青光祿大夫致仕，貞觀十二年卒，諡文懿. 有北堂書鈔.
洋樂
記
洋樂譜記之細，音高節奏、聲部相協、力度變化，俱有示之. 力度變化之微，實難譜之，亦多演之從已. 譜記之法，為繁雜之品而出. 巴哈賦格，以對位法，織諸譜為一，而不失相協也. .
器
洋樂之聲，多襲古器，至十八、九稘，編器為團，為管弦樂團. 而有鋼琴，大鍵琴和管風琴之類，擅獨奏也. 洋樂者，顯於樂團 ，類以四組、曰弦器、曰木管、曰銅管、曰擊器. 又有管樂團，獨缺弦器.
式
風行之樂主歌曲，而洋樂重於器也 ，有列協奏、交響、奏鳴、成組、習練 、交響詩、歌劇諸類.
作曲之人，用其智，訴以情，諸感交雜，使曲成. 亦有諸傑作，屢演樂想，可見乎賦格 、奏鳴之曲.
技
作曲之人，見技於曲中，奏樂者，又欲展其技. 洋樂學究，亦盈乎諸塾校矣.
繁
欲奏洋樂，須有視奏，並樂團之協力，又識調性協音、演奏實踐，精各代各家諸作之風矣.
作品之繁複，在乎其所用技掚，多有用對位法、主題、樂句、和聲、轉調、織體、音樂形式者. 交響、協奏、歌劇、清唱劇諸類，併以句、 段、章所生也. 析以曲式，可辦而瞭之，究樂人之之風也.
史
洋樂者，究自古希臘，並教會禮樂. 古希臘亞、畢二氏，已有究之，又出阿夫洛斯管並里拉琴，遞化以今世之器. 希臘之樂，止乎大秦傾覆，少有遺作. 爾後之年，概分如下：
上述諸代，僅以粗估，亦有疊代，樂人並諸代之風，亦未必侔. 巴洛克音樂，愛行對位、賦格，而海頓亦行之，卻歸為古典主義樂人也. 貝多芬、布拉姆斯、孟德爾頌、布魯克納亦愛用之，唯亦須顧諸樂徵，故亦歸浪漫樂人也.
網誌
網誌，又名博客、部落格，社群網頁也，用戶以佈所撰之文. 微博，類于網誌，唯當百四十字爲限也.
山東大學儒學高等研究院
山東大學儒學高等研究院者，山東大學之學院也，在泉城. 西元二零一零年肇創，授哲學、史學、文學、經學、小學、古典學、文獻學、民俗學之道.
分類:中華人民共和國大學
秦檜
秦繆醜公檜，字會之，宋江寧人. 政和五年及第，補密州教授. 繼中詞學兼茂科，歷太學學正.
靖康元年，除職方員外郎. 時議割三鎮以弭兵，命檜借禮部侍郎為割地使. 還，拜殿中侍御史，遷左司諫. 未幾，除御史中丞. 閏十一月，汴京失守，金人掠二帝. 二年，金人立張邦昌為楚，邦昌遺金書請還檜，不許. 檜從二帝至燕山. 會金主吳乞買以檜賜其弟撻懶為任用，撻懶攻山陽. 建炎四年十月，檜與妻王氏自軍中航海歸. 行在入見，拜禮部尚書. 首奏所草與撻懶求和書，蓋檜在金庭首倡和議，故撻懶縱之使歸也.
紹興元年，除參知政事，拜右僕射、同中書門下平章事兼知樞密院事. 二年，檜奏置修政局，自為提舉. 八月，罷為觀文殿學士、提舉江州太平觀. 又詔落職，牓朝堂，示不復用. 五年，金主既死，撻懶主議，卒成其和，復資政殿學士，仍舊宮祠. 除觀文殿學士、知溫州. 六年，改知紹興府. 尋除醴泉觀使兼侍讀，充行宮留守；權赴尚書、樞密院參決庶事. 帝駐蹕平江，召檜赴行在. 檜以醴泉觀兼侍讀赴講筵. 七年，授檜樞密使. 八年，拜右僕射、同中書門下平章事兼樞密使. 檜獨專國，決意議和. 十年，以明堂恩封檜莘國公. 十一年，拜左僕射、中書門下平章事兼樞密使，進封慶國公. 《徽宗實錄》成，遷少保，加封冀國公. 十二年，太后還慈寧宮，加太師，封魏國公，進封秦、魏兩國公. 命子熹以祕書少監領國史，進建炎元年至紹興十二年《日曆》五百九十卷. 十五年，帝幸檜第，檜妻婦子孫皆加恩. 十六年，檜立家廟. 十七年，改封檜益國公. 二十年，檜趨朝，殿司小校施全刺檜不中，磔於市. 時檜疾愈，朝參許肩輿，二孫扶掖，仍免拜. 二十五年，檜病，帝幸檜第問疾，詔加封建康郡王. 是夜，檜卒，年六十六. 後贈申王，諡忠獻. 開禧二年，追奪王爵，改諡繆醜.
奧斯陸大學
奧斯陸大學（Universitetet i Oslo）者，挪威之大學也，在都奧斯陸. 西元一八八一年，丹麥-挪威聯合王國腓特烈六世肇創，曰皇家腓特烈大學（Det Kongelige Frederiks Universitet），挪威大學之最古者. 今，北歐名學也.
圖鑑
分類:大專院校
科威特
科威特，居西亞，北接伊拉克，西有沙烏地阿拉伯，東臨波斯灣. 國有土一點八萬平方公里. 居有口兩百五十餘萬人. 都科威特市. 以石油致富. 信伊斯蘭教.
久慈驛
久慈驛者，八戶路並三陸鐵道之候也. 處扶桑岩手縣久慈市中央三丁目.
分類:八戶路 分類:三陸鐵道 分類:日本鐵道驛
廣東外語外貿大學
廣東外語外貿大學（Guangdong University of Foreign Studies）者，略稱廣外，華夏之大學也，在花城. 西元一九六五年，廣州外語學院肇創. 一九八零年，廣州對外貿易學院肇創. 一九九五年，並立廣東外語貿易大學. 訓曰明德尚行，學貫中西.
分類:中華人民共和國大學
伊秩靡
伊秩靡，為烏孫大昆彌，翁歸靡之孫，左大將大樂之子. 永始元年，小昆彌末振將遣烏日領弑雌栗靡.
漢中郎將段會宗立伊秩靡為大昆彌. 既而，末振將被誅，安犁靡嗣小昆彌. 末振將弟卑爰疐合康居，侵陵烏孫，烏孫兩昆彌懼，益親倚西域都護. 哀帝元壽二年，大昆彌伊秩靡與匈奴單于併入朝，哀帝引為榮. 卑爰疐殺烏日領降漢，漢封為歸義侯. 卑爰疐複侵陵兩昆彌，西域都護孫建襲殺之.
分類:烏孫世家
國立聯合大學
國立聯合大學，略稱聯大，在臺灣苗栗縣. 現有校區二，其一曰二坪山校區，址乃苗栗縣苗栗市恭敬里聯大一號；其二曰八甲校區，址乃苗栗縣苗栗市南勢里聯大二號.
絕對值
絕對值者，數與原點其距也，無負，單字曰模.
定義
以模為範. 故數域實範空間也.
例
實數，複數，四元數，八元數等，皆有其模. 然十六元數，模不存耳.
汕頭大學
汕頭大學者，略稱汕大，華夏之大學也，在汕. 西元一九八一年，香港財主李嘉誠肇創. 李氏，潮汕人，香港首富. 訓曰有志、有識、有恆、有為.
分類:中華人民共和國大學
稻盛和夫
縮圖 稻盛和夫，日本富賈也. 昭和七年誕鹿兒島縣. 令和四年卒，壽九十.
分類:平成列傳 分類:鹿兒島縣列傳
大西洋
大西洋者，全世第二大洋也. 其覆面約八千二百二十一萬平方公里，間美與歐、非二洲. 容水約八千二百四十萬立方公里. 均深乃三六四六米，至深處深八四八六米.
北大西洋
北大西洋者，大西洋之北於赤道者也. 覆面約一六五九六萬方里.
南大西洋
南大西洋者，大西洋之南於赤道者也. 覆面約一六一零八萬方里.
分類:海洋志 分類:基礎之文
何騰蛟
何騰蛟，字雲從，貴州黎平衛人. 天啟元年舉於鄉. 崇禎中授南陽知縣. 地四達，賊出沒其間，數被挫去. 已，從巡撫陳必謙破賊安臯山，斬首四百余級，又討平土寇，益知名. 遷兵部主事，進員外郎，出為懷來兵備僉事，調口北道. 才谞精敏，所在見稱. 遭母憂，巡撫劉永祚薦其賢，乞奪情任事. 騰蛟不可，固辭歸. 服除，起淮徐兵備僉事. 討平土寇，部內宴然.
十六年冬，拜右僉都御史，代王聚奎巡撫湖廣. 時湖北地盡失，止存武昌，屯左良玉大軍，軍橫甚. 騰蛟與良玉交歡，得相安. 明年春，遣將惠登相、毛憲文復德安、隨州.
五月，福王立. 詔至，良玉駐漢陽，其部下有異議，不欲開讀. 騰蛟曰：「社稷安危，系此一舉. 倘不奉詔，吾以死殉之. 」抵良玉所，而良玉已聽正紀盧鼎言，開讀如禮. 正紀者，良玉所置官名也. 八月，福王命加騰蛟兵部右侍郎，兼撫湖南，代李乾德. 尋以故官總督湖廣、四川、雲南、貴州、廣西軍務，召總督楊鶚還. 明年三月，南京有北來太子事，中外以為真，朝臣皆曰偽. 騰蛟力言不可殺，與當國者大忤.
無何，良玉舉兵反，邀騰蛟偕行，不可，則盡殺城中人以劫之. 士民爭匿其署中，騰蛟坐大門縱之入. 良玉破垣舉火，避難者悉焚死. 騰蛟急解印付家人，令速走，將自剄，為良玉部將擁去. 良玉欲與同舟，不從，乃置之別舟，以副將四人守之. 舟次漢陽門，乘間跌入江水. 四人懼誅，亦赴水. 騰蛟漂十餘里，漁舟救之起，則漢前將軍關壯繆侯廟前也. 家人懷印者亦至，相視大驚. 覓漁舟，忽不見. 遠近謂騰蛟忠誠得神佑，益歸心焉.
騰蛟乃從寧州轉瀏陽，抵長沙. 集諸屬吏堵胤錫、傅上瑞、嚴起恒、章曠、周大啟、吳晉錫等，痛哭盟誓. 分士馬舟艦糗糧，各任其一. 令胤錫攝湖北巡撫，上瑞攝湖南巡撫，曠為總督監軍，大啟提督學政. 起恒故衡永道，即督二郡軍食，晉錫以長沙推官攝郴桂道事. 即遣曠調副將黃朝宣、張先璧、劉承胤兵. 朝宣自燕子窩，先璧自漵浦，承胤自武岡，先後至，兵勢稍振. 而是時良玉已死.
順治二年五月，大兵下南都. 唐王聿鍵自立於福州. 王居南陽時，素知騰蛟賢，委任益至. 李自成斃於九宮山，其將劉體仁、郝搖旗等以眾無主，議歸騰蛟. 率四五萬人驟入湘陰，距長沙百餘里. 城中人不知其求歸也，懼甚. 朝宣即引兵還燕子窩. 上瑞請騰蛟出避，騰蛟曰：「死於左，死於賊，一也，何避焉. 」長沙知府周二南請往偵之，以千人護行. 賊謂其迎敵也，射殺之，從行者盡死. 城中益懼，士女悉竄. 騰蛟與曠謀，遣部將萬大鵬等二人往撫. 賊見止二騎，迎入演武場，飲之酒. 二人不交一言，與痛飲. 飲畢，賊問來意，答言督師以湘陰褊小，不足容大軍，請即移長沙. 因致騰蛟手書召之曰：「公等歸朝，誓永保富貴. 」搖旗等大喜，與大鵬至長沙. 騰蛟開誠撫慰，宴飲盡歡，犒從官牛酒. 命先璧以卒三萬馳射，旌旗蔽天. 搖旗等大悅，招其黨袁宗第、藺養成、王進才、牛有勇皆來歸，驟增兵十余萬，聲威大震.
未幾，自成將李錦、高必正擁眾數十萬逼常德. 騰蛟令胤錫撫降之，置之荊州. 錦，自成從子，後賜名赤心. 必正則自成妻高氏弟也. 高氏語錦曰：「汝願為無賴賊，抑願為大將邪？」錦曰：「何謂也？」曰：「為賊無論，既以身許國，當愛民，受主將節制，有死無二，吾所願也. 」錦曰：「諾. 」騰蛟慮錦跋扈，他日過其營，請見高氏，再拜，執禮恭. 高氏悅，戒其子毋忘何公，錦自是無異志.
自成亂天下二十年，陷帝都，覆廟社，其眾數十萬悉歸騰蛟. 而騰蛟上疏，但言元兇已除，稍泄神人憤，宜告謝郊廟，卒不言己功. 唐王大喜，立拜東閣大學士兼兵部尚書，封定興伯，仍督師. 而疑自成死未實. 騰蛟言自成定死，身首已糜爛. 不敢居功，因固辭封爵. 不允，令規取江西及南都.
當是時，降卒既眾，騰蛟欲以舊軍參之，乃題授朝宣、先璧為總兵官，與承胤、赤心、郝永忠、宗第、進才及董英、馬進忠、馬士秀、曹誌建、王允成、盧鼎並開鎮湖南、北，時所謂十三鎮者也. 永忠即搖旗，英，騰蛟中軍，誌建則故巡按劉熙祚中軍，余皆良玉舊將也.
騰蛟銳意東下，拜表出師. 明年正月與監軍御史李膺品先赴湘陰，期大會岳州. 先璧逗遛，諸營亦觀望，獨赤心自湖北至，為大兵所敗而還，諸鎮兵遂罷，騰蛟威望由此損. 時諸將皆驕且貪殘，朝宣尤甚，劫人而剝其皮. 永忠效之，殺民無虛日. 騰蛟不能制. 故總督楊鶚者，克餉失軍心，至是復夤緣為偏沅總督. 騰蛟以為言，乃召鶚還.
王數議出關，為鄭氏所阻. 騰蛟屢請幸贛，協力取江西. 王遣使征兵，騰蛟發永忠精騎五千往. 永忠不肯前，五月始抵郴州. 會大兵破汀州，聿鍵被執死，贛州亦失. 騰蛟聞王死，大慟，厲兵保境如平時. 已，聞永明王立，乃稍自安. 王尋以騰蛟為武英殿大學士，加太子太保. 王進才故守益陽，聞大兵漸逼，還長沙.
四年春，進才揚言乏餉，大掠，並及湘陰. 適大兵至長沙，進才走湖北. 騰蛟不能守，單騎走衡州，長沙、湘陰並失. 盧鼎時守衡州，而先璧兵突至，大掠. 鼎不能抗，走永州. 先璧遂挾騰蛟走祁陽，又間道走辰州. 騰蛟脫還，走永州. 甫至，鼎部將復大掠. 鼎走道州，騰蛟與侍郎嚴起恒走白牙市，大兵遂下衡、永. 初，騰蛟建十三鎮以衛長沙，至是皆自為盜賊. 大兵入衡州，守將黃朝宣降. 數其罪，支解之，遠近大快. 大清以一知府守永州，副將周金湯間城虛，夜鼓噪而登，知府出走，金湯遂入永.
六月，騰蛟在白牙. 王密遣中使告以劉承胤罪，令入武岡除之. 騰蛟乃走謁王，王及太后皆召見. 承胤由小校，以騰蛟薦至大將，已漸倨. 騰蛟在長沙征其兵，承胤大怒，言：「先調朝宣、先璧軍，皆章曠親行，今乃折箠使我. 」遂馳至黎平，執騰蛟子，索餉數萬. 子走訴騰蛟，騰蛟遣曠行，承胤乃以眾至. 騰蛟為請於王，得封定蠻伯，且與為姻，承胤益驕. 至是爵安國公，勛上柱國，賜尚方劍，益坐大. 忌騰蛟出己上，欲奪其權，請用為戶部尚書，專領餉務，王不許. 王召騰蛟圖承胤，騰蛟無兵，命以雲南援將趙印選、胡一青兵隸之. 及辭朝，賜銀幣，命廷臣郊餞. 承胤伏千騎襲騰蛟，印選卒力戰，盡殲之，騰蛟乃還駐白牙.
八月，大兵破武岡，承胤降. 王走靖州，又走柳州. 時常德、寶慶已失，永亦再失. 王將返桂林，而城中止焦璉軍，騰蛟率印選、一青入為助. 而南安侯郝永忠忽擁眾萬余至，與璉兵欲鬥，會宜章伯盧鼎兵亦至，騰蛟為調劑，桂林以安. 乃遣璉、永忠、鼎、印選、一青分扼興安、靈川、永寧、義寧諸州縣. 十一月，大兵逼全州，騰蛟督五將合禦.
騰蛟議進兵長沙. 會督師堵胤錫惡進忠，招忠貞營李赤心軍自夔州至，令進忠讓常德與之. 進忠大怒，盡驅居民出城，焚廬舍，走武岡. 寶慶守將王進才亦棄城走，他守將皆潰. 赤心等所至皆空城，旋棄走，東趨長沙. 騰蛟時駐衡州，大駭. 六年正月檄進忠由益陽出長沙，期諸將畢會，而親詣忠貞營，邀赤心入衡. 部下卒六千人，懼忠貞營掩襲，不護行，止攜吏卒三十人往. 將至，聞其軍已東，即尾之至湘潭. 湘潭空城也，赤心不守而去，騰蛟乃入居之. 大兵知騰蛟入空城，遣將徐勇引軍入. 勇，騰蛟舊部將也，率其卒羅拜，勸騰蛟降. 騰蛟大叱，勇遂擁之去. 絕食七日，乃殺之. 永明王聞之哀悼，賜祭者九，贈中湘王，謚文烈，官其子文瑞僉都御史.
矢向驛
矢向驛者，南武路之候也. 處扶桑神奈川縣橫濱市鶴見區矢向六丁目.
分類:南武路 分類:日本鐵道驛
共濟會
共濟會，亦作美生會，屬結社. 社員多行暗號、著異服.
史
據共濟會所傳，其先人乃石匠，嘗造所羅門聖殿. 一七一七年，英國共濟會總會立，後傳於歐亞，以至天下諸邦. 昔與英王室睦，英王亦嘗入之. 及美國革命，開國者若華盛頓、富蘭克林等，亦入此會. 合眾國歷任總統入會者逾十五.
清乾隆年間，英格蘭總會置分會於粵. 民國三十八年，中國美生總會立於上海，旋爲共黨所禁. 民國卌一年，始廢. 四十三年，復會於臺灣. 蔣緯國嘗爲會長.
據
分類:結社
谷保驛
谷保驛者，南武路之候也. 處扶桑東京都國立市谷保.
分類:南武路 分類:日本鐵道驛
蘂取村
蘂取村處日本北海道蘂取郡.
它典
分類:北海道地方區劃
秋刀魚之味
《秋刀魚之味》，日本導演小津安二郎所作影戲也. 昭和卅七年十一月十八日，松竹株式會社監製而映.
概述
昭和二十年以降，日本罷斥軍武，殖產興業. 不數年，由是政通人和，物阜民豐. 時橫濱平山家有女名路子，芳齡廿四，值風華正茂. 路子婚齡已至，周平諸友均說其嫁女，以了卻路子笈歸之事. 周平雖頗允之，然愛女之心尤盛，不欲割捨. 自是躊躇良久，遂與路子交心以曉其意，故而決之.
䧿山
䧿山，《山海經》南山經之首，有獸，狀如禺，而曰耳，伏行，人走，其名曰狌狌. 食之善走. 䧿山系，「其神狀皆鳥身而龍首，其祠之禮：毛用一璋玉瘞，糈用稌米，一壁，稻米、白菅為席. 」 「又水名《山海經》䧿山，麗〇之水出焉，西流注于海. 」 "「南山經之首曰䧿山. 」"
據
分類:山海南山經
星
星者，或曰：
半家驛
半家驛者，予土路之候也. 處扶桑高知縣四萬十市西土佐半家.
分類:予土路 分類:日本鐵道驛
洞爺驛
洞爺驛者，室蘭路之候也. 處扶桑北海道虻田郡洞爺湖町旭町.
序數
定義
疇人溤諾曼之自然數定義，則自然數皆為序數耳.
吳末帝
吳末帝諱皓，字元宗，本名彭祖，字皓宗，吳吳郡富春人，大帝故太子和之子也. 景帝立，封皓烏程侯，遣就國. 西湖民景養相皓當大貴，皓陰喜而不敢洩. 休薨，是時漢|蜀漢初亡，而交阯攜叛，國內震懼，貪得長君. 左典軍萬彧昔為烏程令，與皓相善，屢言之於丞相濮陽興、左將軍張布，稱皓才識明斷，是策之疇也，又好學，奉遵法度. 興、布說與景帝妃朱太后，欲以皓為嗣. 其曰：「我寡婦人，安知社稷之慮. 苟吳國無隕，宗廟有賴可矣. 」於是遂迎立皓，時年二十三. 改元，大赦.
序數
定義
若序數甲為序數乙之子集，則曰甲小于乙.
洞爺驛
分類:室蘭路 分類:日本鐵道驛
吳末帝
元興元年八月，以上大將軍施績、大將軍丁奉為左右大司馬，張布為驃騎將軍加侍中，諸增位班賞，一皆如舊. 九月，貶朱太后為景皇后，追諡父和文皇帝，尊母何氏為太后. 十月，封景帝太子為豫章王，次子汝南王，次子梁王，次子陳王，立皇后滕氏. 皓既得志，粗暴驕盈，多忌諱，好酒色，大小失望，興、布竊悔之，或以譖皓. 十一月，誅興、布. 十二月，葬景帝於定陵. 封后父滕牧為高密侯，舅何洪等三人皆列侯. 是歲，司馬昭為魏相國，遣昔壽春城降將徐紹、孫彧陳事勢利害，以申喻皓.
序數
基數
良序公理云：「集皆可良序也. 」集之良序，各有一序數，取其最小者，曰集之基數. 故基數亦為序數耳.
吳末帝
甘露元年三月，帝遣使隨紹、彧報書曰：「知以高世之才，處宰輔之任，漸導之功，勤亦至矣. 孤以不德，階承統緒. 思與賢良共濟世道，而以壅隔未有所緣，嘉意允著，深用依依. 今遣光祿大夫紀陟、五官中郎將弘璆宣明至懷. 」紹至濡須，殺之，徙其家屬建安. 夏四月，蔣陵言甘露降，於是改年大赦. 秋七月，帝逼殺景后朱氏，於苑中小屋治喪，眾莫不痛切. 又送景帝四子於吳小城，追殺二長者. 九月，從西陵督步闡表，徙都武昌，御史大夫丁固、右將軍部諸葛靚鎮建業. 陟、璆至洛，遇昭薨，十一月，乃遣還. 帝至武昌，又大赦. 以零陵南為始安郡，桂陽南為始興郡. 十二月，魏禪讓司馬炎.
序數
良序定義
凡與一良序集有序同構者，聚以成集，曰序數. 此為序數之良序定義也.
明治 (大理)
明治，大理國昭明帝段素英之年號也.
吳末帝
二年春，大赦. 右丞相彧上書鎮巴丘. 夏六月，起顯明宮，冬十二月，帝移居之. 是歲，分豫章、廬陵、長沙為安成郡.
序數
算
有良序集甲、乙，其交為空（「A ∩ B=φ」），取其並，令甲之物必小於乙，得一良序集，其序數為甲序數加乙序數（「Ord(A)+Ord(B)」）. 若以乙之物小於甲，其序數為乙序數加甲序數（「Ord(B)+Ord(A)」）. 須知此二序數相異，故良序數之加法不合交換律耳.
吳末帝
三年春二月，以左右御史大夫丁固、孟仁為司徒、司空. 秋九月，帝出東關，丁奉至合淝. 是歲，遣交州刺史劉俊、前部督脩則等人擊交阯，為晉將毛炅等所破，皆死. 兵散還合浦.
序數
算
超限數被加一，同乎己，異乎已加一（「」）.
吳末帝
建衡元年春正月，立子瑾為太子，及淮陽、東平王. 冬十月，改年，大赦. 十一月，左丞相凱卒. 遣監軍虞汜、威南將軍薛珝、蒼梧太守陶璜由荊州，監軍李勖、督軍徐存從建安海道，皆就合浦擊交阯.
序數
算
有良序集甲、乙，取其直積，立一良序如下：凡乾坤、陰陽二對，若坤大乎陽，或坤同乎陽而乾大乎陰者，曰乾坤大乎陰陽. 則其序數為甲序數乘乙序數也（「Ord(A)Ord(B)」）. 然甲序數乘乙序數異乎乙序數乘甲序數，故良序數之乘法亦不合交換律耳.
吳末帝
二年春，彧還建業. 李勖以建安道不通利，殺導將馮斐，引軍還. 三月，天火燒萬餘家，死者七百人. 夏四月，左大司馬施績卒. 殿中列將何定告勖枉殺斐，擅徹軍退還. 勖及徐存家屬皆伏誅. 秋九月，何定將兵五千人上夏口獵. 都督孫秀奔晉. 是歲，大赦.
序數
算
超限數被乘二，同乎己，異乎已乘二（「」）.
吳末帝
三年，汜、璜破交阯，殺晉所置守將，九真、日南皆還屬. 大赦，分交趾為新昌郡. 諸將破扶嚴，置武平郡. 以武昌督范慎為太尉. 右大司馬奉、司空仁卒. 西苑言鳳凰集，明年改元.
黃巖區
黃巖，屬浙江省台州市. 所轄地形狹長，西高東低. 境內河網密布，白練縱橫，誠然江南水鄉之貌也. 其東亦有長潭一地，鑿而築壩，以溉溫嶺、黃巖、椒江、路橋諸地，富百畝農田，利潤黔首.
沿革
漢回浦縣地. 隋為臨海縣地. 唐上元二年析置永寧縣，屬台州，天授元年改黃巖，以境內黃巖山而名. 五代及宋因之. 明清皆屬台州府.
吳末帝
凰皇元年秋八月，征西陵督步闡. 闡不應，據城降晉. 遣樂鄉都陸抗圍取闡，闡眾悉降. 闡及同計數十人皆夷三族. 大赦. 是歲，右丞相彧被譴憂死，徙其子弟於廬陵. 何定姦穢發聞，伏誅. 帝以其惡似張布，追改定名為布.
二年春三月，以抗為大司馬. 司徒固卒. 秋九月，封陳留、章陵等九王，凡十一王，各與三千兵，大赦. 帝愛妾使人劫奪百姓財物，司市中郎將陳聲恃帝寵遇，將其繩之以法. 帝大怒，假他事燒鋸斷聲頭，投其身於四望之下. 是歲，太尉慎卒.
三年，會稽謠言章安侯奮當為天子. 臨海太守奚熙與會稽太守郭誕書，非論國政. 誕但白熙書，遣三郡督何植收熙，熙發兵自衛，斷絕海道. 熙部曲殺熙，送首建業，夷三族. 秋七月，遣使者二十五人分至州郡，科出亡叛. 大司馬抗卒. 自改年及是歲，連大疫. 分鬱林為桂林郡.
天冊元年，吳郡掘地得銀，長一尺，廣三分，刻上有年月字. 於是大赦，改元.
天璽元年，吳郡言臨平湖自漢末草歲壅塞，今更開通. 長老相傳此湖塞，天下亂，此湖開，天下平. 又於湖邊得石函，中有小石，青白色，長四寸，廣二寸餘，刻上作皇帝字. 於是改年，大赦. 會稽太守車浚、湘東太守張詠不出算緡，就在所斬之，徇首諸郡. 秋八月，京下督孫楷降晉. 鄱陽言歷陽山石成字，凡二十，雲「楚九州渚，吳九州都. 揚州士，作天子. 四世治，太平始. 」又吳興陽羨山有空石，長十餘丈，名曰石室，在所表為大瑞. 乃遣兼司徒董朝、太常周處至陽羨縣，封禪國山. 明年改元，大赦，以協石文.
天紀元年夏，夏口督孫慎出江夏、汝南，燒掠居民.
三年夏，郭馬與部曲將何典、王族、吳述、殷興等因此恐動兵民，合聚人眾，攻殺廣州督虞授. 馬自號都督交、廣二州諸軍事、安南將軍，領廣州刺史，述南海太守. 典攻蒼梧，族攻始興. 八月. 以軍師張悌為丞相，牛渚督何植為司徒，執金吾滕循為鎮南將軍，假節，領廣州牧，率萬人從東道討馬，與族遇於始興，未得前. 馬殺南海太守劉略，逐廣州刺史徐旗，皓又遣徐陵督陶浚將七千人從西道，命交州牧陶璜部伍所領及合浦、鬱林諸郡兵，當與東西軍共擊馬.
冬，晉鎮東大將軍司馬伷向塗中，安東將軍王渾、揚州刺史周浚向牛渚，建威將軍王戎向武昌，平南將軍胡奮向夏口，鎮南將軍杜預向江陵，龍驤將軍王浚、廣武將軍唐彬浮江東下，以太尉賈充為大都督，量宜處要，盡軍勢之中. 陶浚至武昌，聞北軍大出，停駐不前.
等價
等價者，同值也.
吳末帝
四年春，立中山、代等十一王，大赦. 浚、彬至，吳軍土崩瓦解，靡有御者. 預又斬江陵督伍延，渾復斬丞相張悌、丹楊太守沈瑩等，所在戰克.
等價
定義
等價者（R），關係也，必以下是從：
吳末帝
三月丙寅，殿中親近數百人叩頭請皓殺岑昏，皓惶憒從之. 戊辰，陶浚從武昌還，即引見. 問水軍消息，對曰：「蜀船皆小，今得二萬兵，乘大船戰，自足擊之. 」於是合眾，授浚節鉞，明日當發，其夜眾悉逃走. 而王浚順流將至，司馬伷、王渾皆臨近境. 皓用光祿勳薛瑩、中書令胡沖等計，分遣使奉書於浚、伷、渾，曰：「昔漢室失統，九州分裂，先人因時，略有江南，遂分阻山川，與魏乖隔. 今大晉龍興，德覆四海. 暗劣偷安，未喻天命. 至於今者，猥煩六軍. 衡蓋路次，遠臨江渚，舉國震惶，假息漏刻. 敢緣天朝含弘光大，謹遣私署太常張夔等奉所佩印綬，委質請命，惟垂信納. 以濟元元. 」